text: 6 Kemuni na gone, ni talairawarawa vei ira nomuni itubutubu+ me vaka na loma ni Kalou, ni dodonu qo.2 “Mo rokovi tamamu kei tinamu”+ qo na imatai ni ivakaro e salavata kei na vosa ni yalayala:3 “O na vinaka kina, o na bula balavu tale ga e vuravura.”4 Kemuni na tama, ni kua ni dau vakacudrui ira na luvemuni,+ ni tuberi ira tiko ga ena ivakavuvuli+ kei na ivakasala* i Jiova.*+5 Kemuni na bobula, ni talairawarawa vei ira na nomuni iliuliu vakatamata+ ena veidokai e vu dina mai lomamuni, me vaka nomuni doka na Karisito,6 moni kua ni vakataki ira na dau tabetabe,*+ ia moni bobula i Karisito ena nomuni cakava na loma ni Kalou ena lomamuni taucoko kei na nomuni vinaka taucoko.+7 Moni dauveiqaravi vinaka, me vaka ni oni cakava tiko vei Jiova,*+ sega ni tamata,8 ni oni kila ni ka vinaka kece e cakava e dua, ena sauma vua o Jiova,*+ se bobula se tamata galala.9 Kemuni tale ga na nodra iliuliu na bobula, ni cakava tiko ga na ka kece qori vei ira na nomuni bobula, ni muduka mada nomuni veivakarerei, ni oni kila ni tiko mai lomalagi na nomuni iLiuliu e nodra tale ga,+ qai sega ni dau veivakaduiduitaki o koya.10 Kena itinitini, au uqeti kemuni moni vakaukauataki tiko ga+ ena nona cecere na Turaga kei na nona qaqa.11 Ni vakaiyaragi ena iyaragi+ kece ni Kalou moni vorata kina na ivadi qaseqase ni Tevoro,12 nida sega ni veivala*+ wale ga kei ira na vakalewe ra qai vakadra, ia eda veivala kei ira na veimatanitu, o ira na iliuliu, o ira na lewa tu na vuravura butobuto qo kei ira na yalo ca tawarairai+ ena veiyasana vakalomalagi.13 Ena vuku ni tikina qo, moni vakaiyaragi ena iyaragi kece ni Kalou,+ moni kua kina ni yavalati ena siga ca. Ni oni sa vakayacora kece vakavinaka, moni tudei tiko ga.14 O koya gona moni tudei, me ivau ni tolomuni na ka dina,+ me isasabai ni seremuni na yalododonu,+15 me qai tu vakarau ni vakaivava na yavamuni ena itukutuku vinaka ni vakacegu.+16 Ia na kena e bibi duadua, moni taura na isasabai levu ni vakabauta,+ moni bokoca kina na gasau waqa kece i koya na vunica.+17 Moni taura tale ga na isala ni bula,+ kei na iseleiwau ni yalo tabu, ya na vosa ni Kalou,+18 ena gauna vata qori moni dau kerea na veidusimaki ni yalo tabu+ ena ituvaki kece ga oni cabora kina na veimataqali masu+ kei na kerekere. O koya gona, moni yadra tiko ga moni qai dau masulaki ira na yalosavasava kece.19 Moni masulaki yau tale ga, me soli kina vei au na vosa ena gauna au dolava kina na gusuqu, meu rawa ni vosa doudou, meu vakatakila na ka vuni tabu ni itukutuku vinaka+20 me vaka niu kena mata,+ e dina niu vesu tu ena sinucodo, meu vosa kina ena doudou ni dodonu ga meu vosa ena doudou.21 Moni rawa ni kila tale ga na veika e baleti au, ena qai tukuni au vei kemuni o Tikiko,+ e dua na tacida lomani e italatala yalodina ni Turaga.+22 Qo na vuna au talai koya yani kina vei kemuni, moni kila na ka kece me baleti keitou, me vakaceguya tale ga na lomamuni.23 Raveitacini, me tiko mada ga vei kemuni na vakacegu kei na loloma e salavata kei na nomuni vakabauta na Kalou na Tamada kei na Turaga o Jisu Karisito.24 Me tiko mada ga vei ira kece na lomana dina na noda Turaga o Jisu Karisito na loloma soli wale, na loloma e sega ni vakaiyalayala.


c: text/html

text:
A Volai ena Gauna Cava na iTukutuku me Baleti Jisu?
Me Download
Kena iSau Vakaivolatabu
E vola na yapositolo o Joni me baleta na ivolatukutuku kei Jisu: “
E mai tukutuku o koya e raica na ka qo, e dina na nona itukutuku. E kila o koya ni ka e tukuna e dina, moni vakabauta tale ga.”—Joni 19:35.
Dua na vuna eda rawa ni vakabauta kina na ka ratou vola o Maciu, Marika, Luke, kei Joni oya ni ratou a volavola ena gauna era se bula kina o ira na raica na veika e yaco. Era nanuma e levu na vuku ni a volai ena dua tale na gauna e muri, ia e levu ra duavata ni a volai kece na ivola ni oti e walu na yabaki nona mate o Karisito, rairai ena 41 G.V. Era kaya eso tale na vuku ni a volai ena dua na gauna e muri, ia e levu ra duavata ni a volai kece na ivola ni iVolatabu vaKirisi vaKarisito ena imatai ni senitiuri G.V.
Era a bula tu ena gauna ya o ira era raica nona mate kei na nona vakaturi o Jisu, e rawa nira vakadeitaka na itukutuku ena Kosipeli. E rawa tale ga nira vakavotuya na itukutuku cala. E kaya o Parofesa F. F. Bruce: “
Ni dua na tikina a vinaka kina nodratou vunau na yapositolo, ya na nodratou vosa ena nuidei ena ka era sa kila tu na vakarorogo; eratou sega ni tukuna ga, ‘Keitou ivakadinadina ena ka kece qo,’ ratou tukuna tale ga, ‘Me vaka oni kila’ (Cakacaka 2:22).”

robotstxt: allowed

filter: keep


text:
TARO 19
Na Cava e Lewe ni iVolatabu?
IVOLATABU VAKAIPERIU (“VEIYALAYALATI MAKAWA”)
PENITATUKI (5 NA IVOLA):
Vakatekivu, Lako Yani, Vunau ni Soro, Tiko Voli Mai na Lekutu, Vakarua
Buli na vuravura ina tauyavu ni matanitu makawa o Isireli
IVOLA NI VEIGAUNA (12 NA IVOLA):
Josua, Dauveilewai, Ruci
Curuma o Isireli na Vanua Yalataki kei na ka e yaco tarava
1 kei na 2 Samuela, 1 kei na 2 Tui, 1 kei na 2 Veigauna
Tukutuku me baleta na matanitu o Isireli me yacova ni vakarusai o Jerusalemi
Esera, Niemaia, Esiteri
Kedra itukutuku na Jiu nira sereki mai na veivakabobulataki e Papiloni
IVOLA NI SEREKALI (5 NA IVOLA):
Jope, Same, Vosa Vakaibalebale, Dauvunau, Sere i Solomoni
Vosa ni vuku kei na sere
IVOLA VAKAPAROFISAI (17 NA IVOLA):
Aisea, Jeremaia, Lele i Jeremaia, Isikeli, Taniela, Osea, Joeli, Emosi, Opetaia, Jona, Maika, Neumi, Apakuki, Sefanaia, Akeai, Sakaraia, Malakai
Parofisai me baleti ira na dauveiqaravi ni Kalou
IVOLATABU VAKIRISI VAKARISITO (“VEIYALAYALATI VOU”)
NA KOSIPELI (4 NA IVOLA)
Maciu, Marika, Luke, Joni
iTukutuku ni bula i Jisu, nona cakacaka vakaitalatala
NODRA CAKACAKA NA YAPOSITOLO (1 NA IVOLA):
Tauyavu ni ivavakoso vaKarisito kei na cakacaka vakaulotu
IVOLA (21 NA IVOLA):
Roma, 1 kei na 2 Korinica, Kalatia, Efeso, Filipai, Kolosa, 1 kei na 2 Cesalonaika
iVola ina vica na ivavakoso vaKarisito
1 kei na 2 Timoci, Taito, Filimoni
iVola vei ira yadua na lotu vaKarisito
Iperiu, Jemesa, 1 kei na 2 Pita, 1, 2, kei na 3 Joni, Juta
iVola vei ira na lotu vaKarisito
VAKATAKILA (1 NA IVOLA):
Veitaravi ni raivotu vakaparofisai e vakatakilai vua na yapositolo o Joni


text:
E Vakaivolatabu na iVakavuvuli ni Letoluvakalou?
Me Download
Kena iSau Vakaivolatabu
E vakavuvulitaka e levu na matalotu na Letoluvakalou.
Ia dikeva na ivakamacala ena Encyclopædia Britannica: “E sega ni basika ena Veiyalayalati Vou na vosa na Le Tolu Vakalou se na kena ivakamacala . . . E basika vakamalua ni oti e vicavata na senitiuri qai veiletitaki vakalevu.”
E sega tale ga ni bau tukuni ena iVolatabu ni Kalou e tiki ni Letoluvakalou. Dikeva na veitikinivolatabu qo:
“O Jiova na noda Kalou, e dua ga na Jiova.”—Vakarua 6:4
“O kemuni, na yacamuni ga o Jiova, o kemuni ga oni Cecere Duadua e vuravura taucoko.”—Same 83:18
“Ena rawata na bula tawamudu o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.”—Joni 17:3.
“E dua ga na Kalou.”—Kalatia 3:20.
Cava era vakavuvulitaka kina e levu na matalotu na Letoluvakalou?
VULICA ESO TALE NA KA
Na Cava Mada e Kaya na iVolatabu?
Na Cava Mada e Kaya na iVolatabu me Baleta na Kalou?
E kauaitaki iko dina na Kalou? Vulica nona itovo kei na sala mo toro volekati koya kina.


text:
WASE 127
Lewai ena Sanadrini Qai Kau Vei Pailato
MACIU 27:1-11 MARIKA 15:1 LUKE 22:66–23:3 JONI 18:28-35
LEWAI VEI IRA NA SANADRINI ENA MATAKA
SAGA O JUTASA ISIKARIOTI ME KUNATI KOYA
KAU O JISU VEI PAILATO
Sa voleka na mataka, sa cakitaki Jisu oti tale ga vakatolu o Pita. Era sa veisukayaki na lewe ni Sanadrini ni sa oti nodra veilewai veivakaisini. Ni kida na mataka ni Vakaraubuka, era soqoni vata na Sanadrini nira via vakaraitaka ni donu vakalawa na veika a yaco ena bogi. Sa qai kau yani vei ira o Jisu.
Era kaya na mataveilewai ni Sanadrini: “Ke o iko na Karisito, tukuna mai vei keimami.” E sauma o Jisu: “Keu tukuna mada ga vei kemuni, oni na sega ga ni vakabauta. Keu tarogi kemuni tale ga, oni na sega ni sauma rawa.” Ia e doudou ni vakaraitaka vei ira o Jisu na ka e parofisaitaki me baleti koya ena Taniela 7:13. E kaya: “Tekivu qo, e sa na dabe ena liga imatau kaukaua ni Kalou na Luve ni tamata.”—Luke 22:67-69; Maciu 26:63.
Era kaya: “Kena ibalebale o iko na Luve ni Kalou?” E kaya vei ira o Jisu: “Oni sa kaya tiko ga mai qori.” De dua qo sa tokona nona beitaki vakailasu o Jisu me vakamatei. Era taroga: “Na ivakadinadina cava tale eda vinakata?” (Luke 22:70, 71; Marika 14:64) Era mani vesuki Jisu ra qai kauti koya vua na Kovana ni Roma o Ponitio Pailato.
A rairai raica o Jutasa Isikarioti ni sa kau o Jisu vei Pailato. E rarawa vakalevu ni kila ni sa tau na itotogimate vei Jisu. A sega ni vakaraitaka vua na Kalou o Jutasa na veivutuni dina, e lai vakasuka ga na 30 na tikinisiliva. E kaya vei ira na iliuliu ni bete: “Au sa valavala ca niu solia yani na tamata yalododonu.” Era kaya vua: “Me icavai vei keimami? Qori nomu leqa!”—Maciu 27:4.
E kolotaka na 30 na tikinisiliva ina loma ni valenisoro o Jutasa qai via vakamatei koya. A rairai ramusu na tabanikau a vesuka kina na dali me kunati koya. E mani lutu ena veivatu qai kacabote na ketena.—Cakacaka 1:17, 18.
E kau o Jisu ena matakacaca ina itikotiko nei Ponitio Pailato. Era sega ni via curu na Jiu, era vakabauta ni na vakadukadukalitaki ira nodra veimaliwai kei ira na sega ni Jiu. Era na sega kina ni vakadonui mera kania na ivakayakavi ni Lakosivia, ena ika15 ni Naisani, na imatai ni siga ni Solevu ni Madrai Sega ni Vakaleveni.
E lako mai tuba o Pailato qai tarogi ira: “Cava nona cala na tamata qo?” Era sauma vua: “Ke sega ni dua na nona cala keimami na sega ni kauti koya mai vei kemuni.” De dua e kila o Pailato nira via rawai koya, e qai kaya vei ira: “Ni kauti koya sara ni lai lewai koya ena nomuni lawa.” E kilai nodra via vakamatei Jisu na Jiu ena nodra kaya: “E sega vei keimami na kaukaua vakalawa me keimami vakamatea e dua.”—Joni 18:29-31.
Ena rawa nira ue na lewenivanua ke vakamatei o Jisu ena soqo ni Lakosivia. E tiko vei ira na kai Roma na kaukaua vakalawa mera vakamatei Jisu ke beitaki ni saqata na nodra matanitu. Ke ra rawai ira na kai Roma na Jiu mera cakava qori, era na galala mai na nodra veibeitaki na lewenivanua.
Era sega ni via tukuna na iliuliu ni lotu vei Pailato ni beitaki o Jisu ni vosavakacacataka na Kalou. Era sa qai beitaki koya vakailasu: “Keimami raica na tamata qo [1] ni vagolei ira tiko vakatani na lewenivanua, [2] e tarova na soli ivakacavacava vei Sisa, [3] e kaya tale ga ni o koya na Karisito na tui.”—Luke 23:2.
E matataki Roma o Pailato, e kauai kina ena nona beitaki o Jisu ni tui. E curu tale ina itikotiko ni kovana, e kacivi Jisu, qai taroga: “O iko na nodra Tui na Jiu?” Se, ‘O sa beca na lawa ni matanitu ena nomu tukuna ni o tui mo talaidredre kina vei Sisa?’ Ni via kila o Jisu na levu ni ka e kila o Pailato me baleti koya, e kaya sara: “Qori na ka o nanuma me baleti au, se na ka era kaya vei iko eso?”—Joni 18:33, 34.
Ni via kila o Pailato na veika me baleti Jisu, e sauma: “O yau na Jiu?” E tomana: “O ira sara ga na kainomu kei ira na iliuliu ni bete era soli iko vei au. Na cava o cakava?”—Joni 18:35.
E sega ni via vakalecalecava o Jisu na kena veiletitaki na nona tui se sega. E kurabuitaka na Kovana o Pailato na sala e sauma kina o Jisu nona vosa.


text:
Na Cava na Loma ni Kalou?
E vinakata na Kalou meda bula vakacegu qai mamarau ena vuravura parataisi me tawamudu!
O na rairai vaqaqa, ‘Ena rawa vakacava qori?’ E kaya na iVolatabu ni Matanitu ni Kalou ena cakava qori, qai inaki sara ga ni Kalou vei keda kece meda kila na Matanitu qori kei na nona inaki me baleti keda.—Same 37:11, 29; Aisea 9:7.
E vinakata na Kalou meda marau.
Me vaka nona vinakata e dua na tama dauloloma me ratou marau na luvena, e vinakata tale ga na Tamada vakalomalagi meda vakila na marau tawamudu. (Aisea 48:17, 18) E yalataka sara ga ni “o koya e cakava na loma ni Kalou ena tu ga me sega ni mudu.”—1 Joni 2:17.
E vinakata na Kalou meda muria nona sala.
E kaya na iVolatabu ni vinakata na Dauveibuli me ‘vakavulici keda ena nona ivalavala’ meda “muria na nona sala.” (Aisea 2:2, 3) E vakarautaka o koya “e dua na ilawalawa me vakatokai ena yacana” mera vakatakila na nona inaki e vuravura raraba.—Cakacaka 15:14.
E vinakata na Kalou meda duavata ni sokaloutaki koya.
Na sokalou savasava vei Jiova e sega ni vakavuna na veisei, ia e veivakaduavatataki ena loloma dina. (Joni 13:35) O cei e vakavulici ira tiko na lewenivanua nikua ena sala me qaravi kina na Kalou ena duavata? Moni kila qori, oni sureti moni wilika na brochure qo.


text:
NA VALE NI VAKATAWA Nb. 5 2017 | Agilosi—Era Bula Dina? Vuna Mo Kauai Kina
CAVA O NANUMA?
Era bula dina na agilosi? E kaya na iVolatabu:
“Vakacaucautaki Jiova, kemuni kece na nona agilosi, oni cecere ena kaukaua, oni vakayacora na nona vosa, oni talairawarawa ina domona.”—Same 103:20.
E vakamacalataki ena Vale ni Vakatawa qo na ka e kaya na iVolatabu me baleti ira na agilosi, kei na sala era rawa ni veivuke kina ena gauna qo.
ULUTAGA LEVU
Era Dau Veivuke na Agilosi?
Na ka era talanoataka eso ni yaco dina e vakavuna mera vakabauta e levu nira dau vukei keda na kabula vakayalo.
ULUTAGA LEVU
Na ka Dina me Baleti Ira na Agilosi
Ke da via kila na ka dina me baleti ira na agilosi, meda rai ga ena iVolatabu.
ULUTAGA LEVU
E Tiko na Agilosi e Dau Taqomaki Iko?
E cala ke o vakabauta ni rawa ni vukei iko na agilosi?
ULUTAGA LEVU
Era Vinaka Kece na Agilosi?
E saumi vakamatata qori ena iVolatabu.
ULUTAGA LEVU
Sala Era Veivuke Kina na Agilosi
A talai ira tale ga mai vuravura na agilosi na Kalou mera mai qarava eso na ilesilesi.
O Bau Kila?
Vakacava a veibeci o Jisu ni vakatauvatani ira na sega ni Jiu mera “luvenikoli”?
E VEISAUTAKA NA BULA NA IVOLATABU
Au Sega ni Vakabauta na Kalou
A veisau vakacava nona rai me baleta na iVolatabu e dua na cauravou a sega tu ni vakabauta na Kalou qai tokona na veiliutaki vaKominisi?
VAKATOTOMURIA NODRA VAKABAUTA
Vakatokai Koya na Kalou me “Raluve”
Cava e veiganiti kina na yaca i Sera vou?
Cava e Kaya na iVolatabu?
E sega ni vakilai e vuravura na sautu kei na lomavakacegu ni se yaco tu na veika rarawa kei na veika tawadodonu. Vakacava ena oti qori ena dua na gauna?


text:
1 JUNE, 2016
MERIKA
Volitaka na iVakadinadina i Jiova e Dua na iSakisaki kei Brooklyn
NIU YOKA—A vakadeitaki ena ika24 ni Me, 2016, nira sa na volitaka na iVakadinadina i Jiova na vale taba 16 e tiko ena dua na yasayasa kilai levu e Brooklyn. A otela tu e liu na tabavale qori, e 29,150 na mita vakarivirivi na kena levu. Eratou yadua toka na tutu ni vale e va na tawa (tower) e isakisaki tu kei Brooklyn me ciwasagavulu na yabaki.
A dau kilai tu na tabavale qo me Leverich Towers Hotel, a dola ena 1928. A cakava na peleni ni otela na kabani kilai levu na Starrett & Van Vleck. Na kabani qori a droinitaka tale ga na peleni ni rua na sitoa lelevu ena korolevu o Niu Yoka. Oti e vica na yabaki, a veisau na yaca ni otela me Towers Hotel ni sa dua na kena itaukei vou. Na itaratara ni otela e vaka na itaratara ni vale e Urope ena veiyabaki ni 500 ina 1500 B.G.V. E dua tu na kena rumu levu ni soqo, kei na dua na vanua ni gade e delanivale e saravi vinaka kina na yasayasa o Manhattan, na toba kei Niu Yoka, kei na wavu e Brooklyn. E dau vakatokai tu na otela qori me “nodra otela na sucu turaga.”
Dua na ituvaki vakaloloma a tu kina na otela nira volia na iVakadinadina i Jiova ena ika14 ni Janueri, 1975. Ni vakavinakataki oti na vale ena 1978, a vakayagataki na vale me nodra icili kei na nodra vanua ni kana e sivia na le 1,000 era veiqaravi ena itikotiko liu ni iVakadinadina i Jiova. E kaya o Richard Devine na nodra gusunivosa na iVakadinadina: “A vinakati vakalevu na tamata cakacaka ena vanua ni tabaivola, e veiganiti vinaka kina na tabavale qo me nodra icili.”
Dua na ripea levu sara era cakava na iVakadinadina ena 1995, qai vakavinakataki kina eso na ka e dau idivi tu ni otela. E kaya o Richard Devine me baleta na cakacaka ni ripea: “A ripeataki taucoko na lomanivale ena veiyabaki ni 1990, qai veisautaki na paipo kei na wanilivaliva. Ia sa qai biu ga e dua na ikabakaba vou mai na vanua ni kana ina vanua era dau qaravi kina na vulagi nira se qai curu yani.”
E kaya o David A. Semonian e dua na nodra gusunivosa na iVakadinadina ena itikotiko liu: “Ke o taubale tiko ena yasayasa o Brooklyn Heights, ena dreta na matamu na totoka ni tabavale e vakatokai me Towers. Dua na cakacaka levu e vakayacori me totoka tu ga kina na irairai ni tabavale, sa sagavulu na yabaki na nodra vakaicili tu kina o ira na veiqaravi ena neimami itikotiko liu.”
Gusunivosa:
David A. Semonian, Valenivolavola ni iTukutuku, 1-718-560-5000


text: 4 Ni rau se vosa tiko o Pita kei Joni vei ira na lewenivanua, era sa lako yani vei rau na bete, na ivakatawa ni valenisoro, kei ira na Setoki.+2 Dua na ka nodra cudru ni rau vakavulici ira tiko na lewenivanua na yapositolo rau qai vakamatatataka nona vakaturi mai na mate o Jisu.+3 Era vesuki rau qai biuti rau ina valeniveivesu+ me yacova na siga tarava ni sa yakavi na vanua.4 E levu era rogoca na vosa ya era vakabauta, na kedra iwiliwili na tagane e rauta ni 5,000.+5 Ena siga tarava era soqoni vata yani i Jerusalemi o ira na veiliutaki, na qase, kei ira na vunivola,6 o Anasa+ tale ga na iliuliu ni bete, o Kaiafa,+ o Joni, o Alekisada, kei ira kece na wekana na iliuliu ni bete.7 Era biuti Pita kei Joni ena kedra maliwa ra qai tarogi rau: “Ena kaukaua i cei se yaca i cei drau cakava kina na ka qo?”8 E qai kaya vei ira o Pita ni sa sobuti koya na yalo tabu:+“Kemuni na veiliutaki kei kemuni na qase,9 ke keirau mai vaqaqai nikua ena ka vinaka keirau cakava vua na tagane lokiloki qo,+ oni qai via kila tale ga se o cei e vakabula na tagane qo,10 moni kila kece na tiko qo kei ira kece na Isireli, ena yaca ga i Jisu Karisito na kai Nasareci+ o koya oni vakamatea ena kau,+ ia e vakatura mai na mate na Kalou.+ Ena vukuna ga e tucake tu kina e matamuni na tagane qo ena bula vinaka.11 Qo ‘na vatu oni a cata na matai, e sa mai ivakadei ni tutunivale.’+12 Kena ikuri, e sega tale ni dua ena veivakabulai, ni sega tale ni dua na yaca+ e ruku i lomalagi e soli vei keda meda vakabulai kina.”+13 Nira raica na vosa doudou i Pita kei Joni, era kila tale ga ni rau sega ni vuli vinaka sara qai tauvanua ga,+ dua na ka nodra kurabui. Era qai liaca ni rau dau tiko vata kei Jisu.+14 Era vakaraici koya na tagane se qai vakabulai ga ni tucake vata tu kei rau,+ era sega sara ga ni tukuna rawa e dua na ka mera sabaya kina.+15 Era mani vakarota ena valeniveilewai ni Sanadrini me ratou curu e tuba mera veivosaki vakataki ira,16 era kaya: “Na cava meda cakava vei rau qo?+ Na ka levu erau cakava era sa kila kece na lewe i Jerusalemi,+ e sega ni rawa tale nida cakitaka.17 Me kua ni tete na itukutuku qo vei ira na lewenivanua, meda vakarerei rau me rau kua tale ni qai vosa vua e dua ena yaca qo.”+18 Era kacivi rau, ra vakaroti rau me rau kua tale ni vosa vua e dua se veivakavulici ena yaca i Jisu.19 Ia erau sauma o Pita kei Joni: “Ke oni nanuma ni dodonu ena mata ni Kalou me keirau vakarorogo vei kemuni, me kua vua na Kalou, qori moni qai lewa.20 Ia o keirau, keirau na sega ni galuvaka na ka keirau raica kei na ka keirau rogoca.”+21 Era mani vosa tale vakaukaua vei rau, oti era qai sereki rau ni sega ni dua na yavu mera totogitaki rau kina. Era rerevaki ira tale ga na lewenivanua+ nira sa mai vakarokorokotaka kece na Kalou ena vuku ni ka e yaco ya.22 Sa yabaki 40 vakacaca na tagane a caka vua na cakamana qo.23 Ni rau sa sereki erau mani lesu vei ira na vo ni tisaipeli rau tukuna vei ira na ka era kaya vei rau na iliuliu ni bete kei ira na qase.24 Nira rogoca ya era tabalaka na domodra vua na Kalou ena duavata, era kaya:“Kemuni na Turaga Cecere Duadua, o kemuni oni bulia na lomalagi, na vuravura, na wasawasa, kei na ka kece era tu kina.+25 Oni a vosa mai ena yalo tabu vua na tukai keimami o Tevita+ na nomuni dauveiqaravi, oni kaya: ‘Na cava era cudru kina na veimatanitu ra qai vakananuma na ka wale na lewenivanua?26 Era sa tuvaivalu na tui kei vuravura ra qai soqoni vata na veiliutaki mera saqati Jiova* kei na nona lumuti.’*+27 E sega ni lasu na vosa qori nira soqoni vata ena koro qo o Eroti* kei Ponitio Pailato,+ o ira na lewe ni veimatanitu, kei ira tale ga na Isireli, mera saqata na nomuni dauveiqaravi yalosavasava o Jisu, o koya oni lumuta,+28 era vakayacora kina na ka oni sa lesia tu me yaco ena nomuni kaukaua kei na nomuni inaki.+29 Ia qo Jiova,* ni raica na nodra veivakarerei, ni vakadoudoutaki keimami na nomuni dauveiqaravi me keimami tukuna na nomuni vosa,30 ni oni dodoka na ligamuni me veivakabulai, moni cakava tale ga na cakamana kei na cakacaka veivakurabuitaki+ ena yaca i koya na nomuni dauveiqaravi yalosavasava o Jisu.”+31 Nira masu oti,* e yavala na vanua era soqoni vata tiko kina, e sobuti ira kece na yalo tabu+ ra qai tukuna na vosa ni Kalou ena doudou.+32 Kena ikuri, era lomavata qai yalovata na ilala levu era sa mai vakabauta, e sega ni dua vei ira e kaya ni ka e taukena e nona duadua ga, ia era wasea vata na ka kece. +33 Ena kaukaua levu, eratou vunautaka voli na yapositolo na nona vakaturi mai na mate na Turaga o Jisu.+ Era qai vakalougatataki vakalevu ena loloma soli wale ni Kalou.34 E sega ni dua vei ira me leqa ena dua na ka,+ ni o ira kece era taukena na tikiniqele se vale, era volitaka na ka era taukena ra qai kauta na kena isau,35 qai lai biuta ena yavadratou na yapositolo.+ Eratou na vota me vaka na ka era gadreva.+36 E dua na turaga na yacana o Josefa, eratou kilai koya tale ga na yapositolo me o Panapasa.+ (Na ibalebale ni yacana na “Luve ni Vakacegu”), e Livai o koya, e kai Saipurusi,37 e taukena e dua na tikiniqele, e volitaka qai kauta na ilavo, e lai biuta sara ena yavadratou na yapositolo.+


text:
Kakana e Dau Lako Vakaca kei na Kakana e Cata na Yago
—Na Cava na Kedrau Duidui?
Emily: “Au biuta sobu na icula niu vakila ni vaka e duatani na yagoqu. E milamila na gusuqu, vuce na yamequ, bowiri na uluqu, leka noqu icegu, e rara qai milamila na ligaqu kei na domoqu. Dua na ka noqu lomaleqa, au vinakata sara ga meu lako totolo i valenibula!”
LEVU era marautaka na kakana kece era kania. Ia eso tale e vaka me kedra “meca” eso na kakana. O ira qori me vakataki Emily ga e dau lako vakaca vei ira eso na ka era kania. E leqataki na ituvaki kei Emily ni rawa ni mate kina. Ia e sega ni va sara qori na kena ca vei ira eso tale.
E tubu cake ena vica na yabaki sa oti na ripote ni kakana e lako vakaca kei na kena e cata na yago. Ia e laurai ena so na vakadidike ni vica ga e vakadinadinataki vakavuniwai ni dau lako vakaca vei ira eso na kakana.
Kakana e Dau Lako Vakaca
“E duidui na rai e veiyasa i vuravura me baleta na kakana e dau lako vakaca.” Qori na ka era raica eso na saenitisi ena nodra vakadidike a liutaka o Doketa Jennifer J. Schneider Chafen, qai tabaki na kena macala ena ivola The Journal of the American Medical Association. Ia era vakabauta e levu na kenadau ni dau vakavuna na sotia ni yago na kena lako vakaca vei ira eso na ka era kania.
E dau lako vakaca eso na kakana ena vuku ni ivakabulabula ni yago (protein) e tiko kina. Ni kilalecataka na sotia ni yago e dua na ivakabulabula ni yago, ena bulia kina na Immunoglobulin E (IgE), dua na mataqali wainimate me valuta na ivakabulabula ni yago. Gauna e laukana tale kina na kakana e dau lako vakaca, ena basika eso tale na wainimate. Dua vei ira na wainimate qori e vakatokai na histamine.
Na histamine e dodonu me veivuke ena cakacaka ni sotia ni yago. Ia na wainimate qori kei na IgE e vakavuna tale ena so na gauna na kena lako vakaca vua e dua na ka e kania. E se sega tiko ga ni kilai na vuna e yaco kina qori.
Sa rauta me dau qai lako vakaca eso na kakana ena ikarua ni gauna e laukana kina, a sega ni vakilai na leqa qori ena imatai ni gauna.
Kakana e Cata na Yago
E tiko ruarua na revurevu ni kakana e dau lako vakaca kei na kakana e cata na yago. Ia na kakana e dau lako vakaca e vu mai na ka e cakava na sotia ni yago, na kakana e cata na yago e vu mai na kena sega ni qaqi vinaka na kakana. E rawa ni dredre na qaqi ni kakana ke lailai kina na ka e yaga ina yago, se tiko ena kakana eso na wainimate e dredre na kena qaqi. Kena ivakaraitaki, ena cata na yago na kakana e vakayagataki kina na sucu ke sega ni qaqia rawa na gacagaca eso na mataqali suka e tiko kina.
E rawa ni vakilai na revurevu ni kakana e cata na yago ena imatai ga ni gauna e laukana kina, baleta ni sega ni vakarautaki e dua na itataqomaki ni yago. Na veivakaleqai ni kakana e cata na yago e rawa ni vakatau ena levu ni ka e laukana. Ena rairai sega ni yaco sara e dua na leqa levu ke laukana ga vakalailai, sa na qai veivakaleqai ga ke laukana vakalevu. Ena yasana adua, e rawa ni tauvimate bibi e dua ke kania mada ga vakalailai na kakana e dau lako vakaca vua.
iVakatakilakila
Ke dau lako vakaca vei iko eso na kakana, e rawa ni milamila se wadadamu na yagomu, vuce nomu itilotilo, matamu se yamemu, o rawa ni lomalomaca, lualua, se coka. Ke ca sara, e rawa ni lailai nomu dra, bowiri na ulumu, matabuto, se mudu na yavala ni nomu uto. E rawa tale ga ni mate kina e dua.
E rawa ni lako vakaca e levu na kakana. Ia e vica mada ga qo e veivakaleqai vakalevu: sucu, yaloka, pinati, witi, dua na mataqali bini (soybean), vuanikau, ika, qari, urau, mana, kuka, kei na so tale. E rawa ni lako vakaca vei keda eso na kakana se da mani qase se gone. E laurai ena vakadidike ni leqa qo e rawa ni ka ni kawa, ena lako vakaca vua e dua na gone eso na kakana ke dau yaco tale ga vei rau na nona itubutubu. Sega ni kena ibalebale qori ni sa na lako vakaca tu ga vua eso na kakana ena nona bula taucoko.
E duatani na ivakatakilakila ni kakana e cata na yago, me vaka na mosi se vuce ni kete, mauvu, mosi ni ulu, wadadamu ni yago, wawale, se gogo na yago. E dau cata na yago e levu na kakana e tiko kina na sucu, witi, ivakabulabula ni yago ena covuata, alakaolo, kei na isi.
Kena iWali
Ke dau lako vakaca vei iko se cata na yagomu eso na kakana, e vinaka mo lai laurai vakavuniwai. E rawa ni veivakaleqai tale na nomu via qaravi iko ga se nomu vakatabuya ga vakataki iko eso na kakana. Ke o cakava qori, sa na yali mai yagomu eso na ka e yaga ena nomu bulabula vakayago.
Na ka ga eda rawa ni cakava ke dau lako vakaca vei keda eso na kakana, oya meda sa kua sara ga ni kania na kakana qori. * Ia ke sega ni dua sara na leqa levu, ena rairai vinaka meda vakalailaitaka ga na noda kania na kakana e dau lako vakaca vei keda se cata na yagoda. Ena so tale na ituvaki, eso era dau vakatabuya tu mada ena loma ni dua na gauna na kakana e cata na yagodra me yacova nira sa bula vinaka tale.
Ke dau lako vakaca vei iko se cata na yagomu eso na kakana, ena vakacegui iko na nomu kila ni levu era sa valuta rawa na leqa qori. E rawa nira kania e levu tale na kakana bulabula qai vakatitiweli.
^ para. 19 E vinaka mera kauta tu ga e dua na mataqali wai na adrenaline o ira e dau lako vakaca vei ira eso na kakana, mera culai ira kina ke yaco e dua na ituvaki tawanamaki. Era kaya tale ga na vuniwai ni vinaka me dau volai toka vakamatata na kedra ivolatukutuku na gone e dau lako vakaca vei ira eso na kakana me kilai tiko na kedra ituvaki.


text:
Yalo IN na QANISICI telecharger na iyaloyalo complet VF
GHOST IN THE SHELL telecharger DVDRip VF Iyaloyalo taucoko
📅 Tikinisiga ni vakacegu mai : 29 o Masi 2017 📅
📺 Ni : Rupert Sanders 📺
🎦Na mataqali : Cakacaka, Veika e dau tadrai 🎦
🇬🇧🇺🇸Duikaikai : Amerika 🇺🇸
Yalo IN THE QANISICI na iyaloyalo galala taucoko ni lavetaki
Film Ghost in the shell 2017 Lavetaka na ivakarau vinaka 1080 t, ena Varanise. Keimami sa sureti kemuni mo ni sikova na noda telechargerfilm24.com ni vanua
Découvrez le nouveau film de Ghost in the shell telecharger. Meilleur film du genre Action et de Science fiction. Ena veisiga eda e vakuria vei ira na yavu vou vata kei na kilai na vidio. Sa ikoya na iyaloyalo ena AVI/MP4 format. Duavata kei na nodra itutu ni noda vakacegu vei ira era vakayagataka. Eda sa matataka tiko e dua na ivurevure vou ni iyaloyalo me lavetaki kina na kena ivakatagedegede cecere duadua. Kakua ni calata na imatai ni iyaloyalo yavala.
itukutuku yaga sara me baleta na iyaloyalo, Kiliki eke
Synopsis
Ni na raica na levu ni nodra itavi na Scarlett Johansson. L ’ rau wale tikoga oqo sa semati ki na itavi-sexpot, e lailai na yalowai ka sega sara ga na lawa ena nodra irairai. Ia, ena vica na yabaki, O koya sa vakamatata ni veisautaka na ivakarau ni bula ena kedra irairai. E na vaka na tamata qaqaE, kosmitki taucoko ni marama. Mai muri kaukauwa me vaka na ’ sa me baleta na nona itavi ena ruku ni na kuli ni manumanu, O Lucy ka na vaka na tamata qaqaE iyaloyalo yavala tu me vaka na Avengers kei na kavetani kei Amerika. Ena “Yalo ena na qanisici” Gracyborga ni Scarlett Kusanagi ni Motoko. En vient de publier la bande-annonce présente le corps translucide cyber. Présenté dans cette scène de court métrage est une représentation directe d’une scène de l’animation original. Il iko e dua na lasu ni aussi ’ devient ni héroïne sega ni laurai rawa sovaraka kece ni vaincre ’ ennemi.
Iyaya ni
-
- Yalo ena na qanisici Telecharger ,
- Yalo ena francais ni complet ni iyaloyalo ena vf qanisici
- telecharger yalo ena na qanisici dvdrip truefrench,
- 2017 Yalo ena uptobox na qanisici,
- telecharger Ghost in the shell streaming,
- Yalo ena na qanisici na iyaloyalo telecharger,
- Télécharger na yalo ena na qanisici 2017 french sega ni saumi,
- Yalo ena na iyaloyalo qanisici na iyaya ni vf,
- Gratuit na yalo ena na qanisici na iyaloyalo telecharger,
- Yalo ena 1fichier na qanisici,
- Yalo ena na qanisici iwasewase ni téléchargement,
- Télécharger na yalo ena na qanisici iyaloyalo ni Francais


text:
Vakacava Keu Sega ni Biuta Rawa na Saravi ni iYaloyalo Vakasisila?
Ka o rawa ni cakava
Kila na ka dina me baleta na iyaloyalo vakasisila. Na iyaloyalo vakasisila e beci kina e dua na ka a bulia na Kalou e dodonu me rokovi. Noda kila qo ena vukei keda meda
cata na ka ca.—Same 97:10.
Na kena ca. Na iyaloyalo vakasisila e vakalolovirataki ira na vakaraitaki kina. E beci tale ga kina o koya e sarava. Oya na vuna e tukuna kina na iVolatabu: ‘
O koya e yalomatua e raica na ca qai vunitaki koya.’—Vosa Vakaibalebale 22:3.
Ka mo vakadeitaka. E kaya na tamata yalodina o Jope: “
Au sa veiyalayalati oti meu kua vakadua ni raica vakatani e dua na goneyalewa.” (Jope 31:1, Today’s English Version) Qo eso na ka o rawa ni vakadeitaka:
Au na sega ni vakayagataka na internet niu tiko taudua.
Au na bokoca totolo e dua na site e sega ni dodonu meu raica.
Au na kerea nona veivuke e dua na itokani matua ke dredre noqu biuta na saravi ni iyaloyalo vakasisila.
Masulaka. E vakamamasu na daunisame vua na Kalou o Jiova: ‘
Ni vagolea tani na mataqu meu kua ni raica na ka tawayaga.’ (Same 119:37) E vinakata o Jiova mo qaqa, ke o masuti koya ena vakaukauataki iko mo cakava na ka dodonu!—Filipai 4:13.
Veitalanoa kei na dua. Bibi mo digia e dua na itokani nuitaki mo drau veitalanoataka na nomu leqa.—Vosa Vakaibalebale 17:17.
Nanuma Tiko: Na gauna kece o vorata kina na iyaloyalo vakasisila, o sa qaqa tiko. Talaucaka vei Jiova na tikina qori qai vakavinavinakataka na kaukaua e solia mo cakava rawa kina. Ni o cata na iyaloyalo vakasisila, o sa vakamarautaka na lomana!—Vosa Vakaibalebale 27:11.
VULICA ESO TALE NA KA
ITABAGONE
Young People Ask, Volume 1
Ena veivosakitaki ena iulutaga qo na alakaolo kei na wainimate gaga, veiyacovi, veibuku kei na veivosaki.


text:
LESONI 1
Eda na Vakarorogo Vakacava Vua na Kalou?
E vosa vei keda na Kalou ena iVolatabu. 2 Timoci 3:16
A dusimaki ira na tagane na Kalou dina mera vola na nona vakasama ena dua na ivola vakasakiti. Qori na iVolatabu. E volai kina na itukutuku bibi e vinakata na Kalou mo kila.
E kila na Kalou na veika e vinaka duadua vei keda, e iVurevure tale ga ni vuku. O na vuku ni o vakarorogo vua.
E vinakata na Kalou meda wilika na iVolatabu na lewe i vuravura. Sa tabaki nikua na iVolatabu ena levu na vosa.
Ke o vinakata mo vakarorogo vua na Kalou, e bibi mo wilika na iVolatabu mo kila tale ga na ka e tukuna.
E levu era sa vakarorogo tiko e veiyasa i vuravura. Maciu 28:19
Era rawa ni vukei iko na iVakadinadina i Jiova mo kila na iVolatabu.
Era dau veivakavulici e veiyasa i vuravura ena ka dina me baleta na Kalou.
Na nodra veivakavulici e sega ni saumi. O rawa ni vulica tale ga na veika me baleta na Kalou ena Vale ni Soqoni, na nodra vanua ni sokalou na iVakadinadina i Jiova.


text:
IKURI
1914
—Yabaki Vakairogorogo ena Parofisai ni iVolatabu
NI SE vo tu e vicasagavulu na yabaki ni bera na 1914, era sa kaya voli mai o ira na Gonevuli ni iVolatabu ni na yaco eso na ka lelevu ena yabaki ya. Na ka lelevu cava ya? Na cava eso na ivakadinadina e dusia ni na yabaki bibi na 1914?
A kaya o Jisu me vaka e volai ena Luke 21:24: “Era na qai butuki Jerusalemi na veimatanitu, me yacova ni sa oti nodra gauna lokuci na veimatanitu.” A koroturaga voli ni nodra matanitu na Jiu o Jerusalemi—na vanua era veiliutaki tiko kina na tui ena iyatukawa i Tui Tevita. (Same 48:1, 2) Ia o ira na tui qo era duatani sara ni vakatauvatani kei ira na iliuliu ni veimatanitu tale eso ena gauna ya. Ena vuku ni cava? Era dabe sara tiko ga “ena idabedabe vakaturaga i Jiova” ena nodra matataki koya. (1 Veigauna 29:23) O koya gona, o Jerusalemi a vakatakarakarataka na veiliutaki i Jiova.
Ia ena sala cava kei na gauna cava era tekivu “butuki Jerusalemi [kina] na veimatanitu”? A yaco qo ena 607 B.G.V. ena nodra vakavuai Jerusalemi na kai Papiloni. Sa mani lala na “idabedabe vakaturaga i Jiova,” mai mudu kina nodra veiliutaki na kawa vakatui era cavutu mai vei Tevita. (2 Tui 25:1-26) Vakacava ena tawamudu tiko ga na kena “butuki” o Jerusalemi? Sega, ni a kaya na parofisai i Isikeli me baleti koya na iotioti ni tui kei Jerusalemi o Setekaia: “Mo kauta tani na ivauniulu, mo luvata na isalanitui . . . Ena sega ni dua tale e nona, me lako mada mai o koya e dodonu me nona, au na solia vua.” (Isikeli 21:26, 27) O Jisu Karisito sara ga e vakaibalebaletaki vei “koya e dodonu me nona” na isala vakatui i Tevita. (Luke 1:32, 33) O koya gona, ena qai oti na “butuki” tiko kei Jerusalemi ni sa Tui o Jisu.
Ena yaco ni naica na ka vakasakiti qo? A vakaraitaka o Jisu nira na veiliutaki voli na Kai Veimatanitu ena loma ni dua na gauna lokuci. Eda na kila na balavu ni gauna qo nida dikeva na itukutuku e volai ena Taniela wase 4. E tukuni ena wase ni iVolatabu qo na veika e tadra na Tui kei Papiloni o Nepukanesa. Na tadra qo a yaco me bibi sara na kena ibalebale. A raica e dua na vunikau vakaitamera e lauta sobu. Sa qai vauraki na tolona ena kopa kei na aironi me kua ni tubu tale. Sa qai kaya e dua na agilosi: “Me oti mada vua e vitu na gauna.”
Na iVolatabu e dau cavuta ena so na gauna na vunikau me vakaibalebaletaka na veiliutaki. (Isikeli 17:22-24; 31:2-5) O koya gona, na lauta sobu ni vunikau vakaitamera ya e vakatakarakarataka na tagutuvi ni veiliutaki ni Kalou, era kena mata tiko na tui era veiliutaki e Jerusalemi. Ia e macala mai na raivotu ni na “butuki” tiko o Jerusalemi ena loma ga ni dua na gauna yalataki
E vakaraitaka na Vakatakila 12:6, 14 ni tolu veimama na gauna e tautauvata kei na “1,260 na siga.” Ena vakaruataki na iwiliwili qo me qai tautauvata kei na “vitu na gauna,” kena ibalebale ena 2,520 na siga. Ia a sega ni cava na nodra “butuki” Jerusalemi voli na veimatanitu ni oti e 2,520 na siga ni sa bale oti o Jerusalemi. E macala gona vakasigalevu ni parofisai qo e balavu cake na gauna e kovuta. Nida qai dikeva na Tiko Voli Mai na Lekutu 14:34 kei na Isikeli 4:6 e cavuti kina na “dua na siga me dua na yabaki,” eda na qai raica ni “vitu na gauna” e vakaibalebaletaka e 2,520 na yabaki.
E tekivu na 2,520 na yabaki qo ena Okotova 607 B.G.V., ena gauna e bale kina o Jerusalemi vei ira na kai Papiloni, qai kaliraki laivi na veiliutaki vakatui mai na vuvale i Tevita. E cava na gauna ya ena Okotova 1914. E mai cava tale ga kina na “nodra gauna lokuci na veimatanitu,” vakatikori tale ga mai lomalagi o Jisu me Tui ni Matanitu ni Kalou. *
Me vaka ga e parofisaitaka o Jisu, na nona “tiko” me veiliutaki vakatui ena Matanitu vakalomalagi e vakatakilakilataki ena yaco ni veika lelevu e vuravura—na ivalu, leqa ni kakana, uneune, kei na matedewa. (Maciu 24:3-8; Luke 21:11) Na veika lelevu va qo e vakaraitaka ni sucu na Matanitu ni Kalou mai lomalagi ena 1914, tekivu tale ga ena yabaki ya na “iotioti ni veisiga” ni ituvaki ca qo kei vuravura.
^ para. 4 E tiko e 606 na yabaki mai na Okotova 607 B.G.V. me yaco ina Okotova 1 B.G.V. Me vaka ni sega ni dua na yabaki na saiva, e tiko e 1,914 na yabaki mai na Okotova 1 B.G.V. ina Okotova 1914 G.V. Nida soqona na 606 na yabaki kei na 1,914 na yabaki, eda na yacova e 2,520 na yabaki. Raica na ulutaga na “Chronology” ena ivola na Insight on the Scriptures, tabaka na iVakadinadina i Jiova ena ikuri ni ivakamacala me baleta na bale nei Jerusalemi ena 607 B.G.V.


text:
LESONI 12
E Tuvanaki Vakacava na Neimami Cakacaka Vakaitalatala?
Ni bera ni mate o Jisu, a tukuna: “Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.” (Maciu 24:14) Ia ena vakayacori vakacava na cakacaka qo ena vuravura raraba? Ena kena muri vinaka ga na iwalewale a vakavulica o Jisu ni se bula e vuravura.—Luke 8:1.
Keimami saga me keimami vunau vei ira na tamata ena nodra itikotiko. A vakavulici ira na nona tisaipeli o Jisu mera vunautaka na itukutuku vinaka e veivale. (Maciu 10:11-13; Cakacaka 5:42; 20:20) A tiko na vanua a lesi mera vunau kina na dauvunau ena imatai ni senitiuri. (Maciu 10:5, 6; 2 Korinica 10:13) Na neimami cakacaka vakavunau tale ga nikua e tuvanaki vakamatau, e tiko na vanua e lesi ina ivavakoso yadua. Na sala qori keimami vakayacora rawa kina na ivakaro i Jisu me keimami ‘vunau sara vakavinaka vei ira na lewenivanua.’—Cakacaka 10:42.
Keimami saga me keimami vunau vei ira na tamata ena vanua cava ga era tu kina. A ivakaraitaki vinaka tale ga o Jisu ena nona vunau vei ira na tamata ena vanua cava ga era tu kina, ena baravi se na yasa ni toevu era dau vakayagataka na lewenivanua. (Marika 4:1; Joni 4:5-15) Keimami veivosakitaka tale ga na iVolatabu kei ira na tamata ena vanua cava ga keimami raici ira kina—e gaunisala, vanua ni bisinisi, vanua ni gade, se vunau ena talevoni. Keimami vunau vei ira keimami tiko veitikivi, cakacaka vata, vuli vata, kei ira na wekai keimami ena gauna veiganiti. Na sasaga kece qori e rawa kina vei ira e levu e veiyasa i vuravura mera rogoca na ‘itukutuku vinaka e veivakabulai.’—Same 96:2.
O kila tiko e dua o rawa ni wasea vua na itukutuku vinaka ni Matanitu ni Kalou kei na veika vinaka ena marautaki ena veisiga se bera mai? Kua ni vunitaka na itukutuku qori. Wasea vei ira ena kena gauna totolo duadua!
Na “itukutuku vinaka” cava me na vunautaki?
Era vakatotomuria vakacava na iVakadinadina i Jiova na ivakarau ni vunau i Jisu?


text:
Ka dredre e sotava o Paula ni dua na yapositolo (16-33)
11 Au diva moni rogoci au, dina niu na sakasaka toka vakalailai. Ia oni sa rogoci au tiko!2 Dua na ka noqu vuvutaki kemuni me vaka na vuvu vakalou,* niu a musuki kemuni vua e dua me watimuni, meu rawa ni soli kemuni vei Karisito me vaka e dua na goneyalewa savasava.+3 Ia au taqaya de dua na sala, me vaka ga na nona vakacalai Ivi na gata ena nona ivadi ca,+ ena vakacalai tale ga kina na nomuni vakasama moni kua ni raica na ka dina kei na ka e savasava e dodonu moni vakaraitaka vei Karisito.+4 Ni dua e mai vunautaka e dua na Jisu e duidui mai na kena keitou vunautaka, se oni rogoca e dua na mataqali rai e duidui mai na kena oni a rogoca, se itukutuku vinaka e duidui mai na kena oni vakabauta,+ e rawarawa nomuni ciqoma.5 E sega ni dua na ka+ au raica meu lolovira kina vei ira na nomuni yapositolo viavia uasivi qori.6 Keu sega mada ga ni madila ena vosa,+ ia e duatani sara na ka au kila, oni na raica qo ena ka kece keitou cakava.7 Vakacava au valavala ca ena noqu vakamalumalumutaki au moni vakacerecerei kina, niu a vunautaka wale+ vei kemuni na itukutuku vinaka ni Kalou?8 Au butakoca eso tale na ivavakoso niu ciqoma na ka ni veivuke meu qaravi kemuni kina.+9 Ia ena gauna au leqa kina niu tiko vata kei kemuni au sega ni vakaicolacolataka e dua, nira mai vukei au sara vakalevu+ na veitacini mai Masitonia. Io, e sega sara ga ni dua na ka au vakacolati kemuni kina ena gauna qo, se gauna se bera mai.+10 Au vosa dina tiko me vakataki Karisito, au na sega ni cegu ni sakitaki au+ ena vanua o Akaia.11 Na vuna? Niu sega ni lomani kemuni? E kila na Kalou niu lomani kemuni.12 Ia qo au na cakava tiko ga+ na ka au dau cakava, me kua ni dua na yavu mera sakitaki ira kina o ira na kaya tiko nira vakataki keitou ga.13 Era sega ni yapositolo dina na tagane va ya, era dauveivakaisini, era dau vukici ira mera yapositolo i Karisito.+14 Sa rauta, ni o Setani e dau vukici koya tiko ga me agilosi ni rarama.+15 E sega gona ni kurabuitaki nira vukici ira tale tiko ga na nona italatala mera italatala ni yalododonu. Ia na ka ena qai yacovi ira e muri ena salavata kei na nodra ivalavala.+16 Meu kaya tale: Me kua ni dua e nanuma niu sakasaka. Ia ke oni nanuma ni vaka kina, ni ciqoma mada ga na noqu sakasaka meu bau sakitaki au kina vakalailai.17 Na vosa au cavuta qo au sega ni cavuta ena noqu vakatotomuria na Turaga, au cavuta ena noqu sakasaka kei na noqu sakitaki au vakalevu.18 E levu era sakitaki ira tiko ena veika vakavuravura, o koya gona, au na sakitaki au tale ga.19 Ni oni “yalorawarawa,” oni marau moni vosoti ira na tamata sakasaka.20 Oni a vosoti ira na vakabobulataki kemuni, o ira era namuta na ka oni taukena, o ira era kovea na ka e nomuni, o ira na vakalevulevui ira vei kemuni, o ira tale ga era sabaki kemuni.21 E ka vakamadua me keitou kaya qo, de nanumi ni keitou sa malumalumu.Ia ke dua e boletaka e dua na ka—e baci sakasaka na noqu vosa—au rawa ni boletaka tale ga na ka ya.22 Vakaevei era Iperiu? Au Iperiu tale ga.+ Era Isireli? Au Isireli tale ga. Era kawa i Eparama? O yau tale ga.+23 Era italatala i Karisito? Au qai sauma me vaka na lialia, au uasivi ira kece qori: au oga vakalevu cake,+ au curu wasoma i valeniveivesu,+ au mokulaki vakaca sara, au voleka ni mate vakavica.+24 E vakalima nodra warolaki au vaka39 na Jiu,+25 au mokulaki vakatolu ena kau,+ au virilaki vakadua ena vatu,+ e voca vakatolu na waqa au soko kina,+ au bogi dua siga dua e wasawasa,26 ena noqu veilakoyaki, e dau ririkotaki sara na noqu bula ena veiuciwai, e ririkotaki vei ira na daubutako ena veitolonisala, vei ira na kainoqu,+ vei ira mai na veimatanitu,+ ririkotaki ena koro,+ ena veikau, ena wasawasa, vei ira tale ga na taciqu vakailasu,27 au buno, au oca, au sega ni moce ena levu na bogi,+ au dau waloloi, au karamaca,+ levu na gauna e sega na kequ,+ au liliwa, e lailai tale ga noqu isulu.*28 Sa tu mada na veika au leqataka, qai bikai au e veisiga na noqu lomaleqataka na ivavakoso kece.+29 O cei e malumalumu meu sega ni malumalumu kina? O cei e tarabe meu sega ni rarawa kina?30 Ke ganita meu sakitaka e dua na ka, au na sakitaka na veika au malumalumu kina.31 E kila na Kalou niu sega ni lasu, o koya na Tama ni Turaga o Jisu Karisito, o koya e dodonu me vakacaucautaki me tawamudu.32 Mai Tamasiko, a yadrava tiko na nodra koro na kai Tamasiko na kovana nei tui Arita me vesuki au,33 ia ena dua na katubaleka ni lalaganikoro,+ au qai biu sobu kina ena dua na basikete, mani sega ni toboki au o koya.


text:
1Baisa liliusi tubula Yesu Keriso dalela Debida matauna dalela Eberaam. 2- 6Metoya Eberaam bilokaia Guyau Debida eigini tubula igasi baisa makawala. Eberaam; Aisake; Yekobe; Yuda toyo budala; Peresi toyo Sera, e inasi Tamara; Esironi; Ram; Aminadaba; Nasoni; Salimoni; Bwasa, e inala Raabi; Obedi, e inala Ruti; Yese; e guyau Debida. 6- 11Metoya Debida bilokaia tuta matutona ilauwaisi mina Isireli ilosi Babiloni, eigini tubula igasi baisa makawala. Debida; Solomoni, e inala Uraia kubuyala; Rioboam; Abia; Asa; Yeosepata; Yeoram; Usaia; Yotam; Eyasi; Esekaia; Manasa; Amona; Yosaia; Yekonaia toyo budala. 12- 16E bogwa ilauwaisi mina Isireli ilosi Babiloni ilokaia tutala Yesu ikaloubusi, eigini tubula igasi baisa makawala. Yekonaia; Sealitieli; Serubabela; Abiuda; Eliakim; Asori; Sadoki; Akim; Eliuda; Eleasa; Matani; Yekobe; Yosepa, matauna Meri la mwala, e baisa Meri ivilulu Yesu, matauna idokaisi Mesaia. 17Mapaila liliusi komwaidona metoya baisa Eberaam meitobu baisa Debida kala bawa tubwa tubuluwotala tubovasi; e metoya baisa Debida meitobu okala tuta ilauwaisi mina Isireli ilosi Babiloni kala bawa tubwa tubuluwotala tubovasi; e metoya okala tuta ilauwaisi mina Isireli ilosi Babiloni meitobu baisa Mesaia kala bawa tubwa tubuluwotala tubovasi. 18E, la kaloubusi Yesu Keriso makawala baisa. Tutala inala Meri ipakusi sola Yosepa, igau gala bivaisi kasitaiyu, minana kala lumkola eisuma metoya baisa Baloma Tobumaboma. 19E Yosepa Meri la mwala, tomitukwaibwaila matauna e gala magila biyomsili minana, idoki bikium bipaiki minana; 20ininanamsa makawala, e la anelosi Guyau iyoumatila baisa matauna wa mimi, ikaibiga, kawala, ``Yosepa, yoku dalem Debida, taga kukokola bukuvakouli Meri m kwava; paila leisuma minana uula Baloma Tobumaboma. 21E minana bivilulu tau, e bukudoki yagala Yesu, paila bikatumovi la tomota metoya osi mitugaga.'' 22Baisa komwaidona ikaloubusi, kidamwa avaka Guyau bogwa ilivala metoya ola tovitoubobuta gala bisala, kawala, 23``Ka, vilakapugula bisuma, biuni tau, e bukudokaisi yagala Emanueli.'' (Yagala bitakatumikaisi, ``Yaubada deli yakidasi.'') 24E tutala Yosepa imamata, ivagi makawala la anelosi Guyau leiluki matauna; ivaiya minana, 25mitaga gala bisividuli minana igau iunibogwi tau; e Yosepa idoki magudina yagala Yesu.
Copyrighted Material
Learn More


text:
Na Cava Era Vakabauta na iVakadinadina i Jiova?
Keimami saga na iVakadinadina i Jiova me keimami muria voleka na ivakarau vaKarisito e vakavulica o Jisu, kei na kena ratou muria na yapositolo. Ena vakamacalataka na ulutaga qo na yavu ni neimami vakabauta.
Kalou. Keimami sokaloutaki koya na Kalou dina, e Kalou Kaukaua Duadua, na Dauveibuli, na yacana o Jiova. (Same 83:18; Vakatakila 4:11) O koya na Kalou i Eparama, Mosese, kei Jisu.—Lako Yani 3:6; 32:11; Joni 20:17.
iVolatabu. Keimami vakadinata ni vosa uqeti vakalou na iVolatabu, e nona itukutuku na Kalou vei keda na tamata. (Joni 17:17; 2 Timoci 3:16) Keimami yavutaka na neimami vakabauta ena 66 kece na ivola e lewe ni “Veiyalayalati Makawa” kei na “Veiyalayalati Vou.” E vola kina o Parofesa Jason D. BeDuhn me baleti keimami na iVakadinadina i Jiova: “Era yavutaka na nodra vakabauta kei na nodra ivakavuvuli ena iVolatabu, ra qai sega ni lewa na ka e volai kina.” *
Keimami yavutaka na neimami vakabauta ena iVolatabu taucoko, ia keimami vakabauta tale ga ni so na ka e volai ena iVolatabu era ivakatakilakila ga.—Vakatakila 1:1.
Jisu. Keimami muria na nona ivakavuvuli o Jisu Karisito kei na nona ivakaraitaki. Keimami rokovi koya ni noda iVakabula, e Luve ni Kalou tale ga. (Maciu 20:28; Cakacaka 5:31) Qori na vuna keimami lotu vaKarisito kina. (Cakacaka 11:26) Ia keimami vulica ena iVolatabu ni sega ni Kalou Kaukaua Duadua o Jisu, e sega tale ga na yavu vakaivolatabu me tokona na ivakavuvuli ni Letoluvakalou.—Joni 14:28.
Na Matanitu ni Kalou. Qo e dua dina na matanitu e tiko mai lomalagi, ia e sega ni tiko e lomada. Na matanitu qori ena mai sosomitaki ira kece na matanitu vakatamata era veiliutaki tiko nikua, ena qai vakayacora na inaki ni Kalou e vuravura. (Taniela 2:44; Maciu 6:9, 10) Sa vakarau yavala na Matanitu ni Kalou, e vakadinadinataki qori ena parofisai vakaivolatabu nida sa bula tu qo ena “iotioti ni veisiga.”—2 Timoci 3:1-5; Maciu 24:3-14.
Ena Tui ni Matanitu Vakalomalagi qori o Jisu. E tekivu nona veiliutaki ena 1914—Vakatakila 11:15.
Vakabulai. Ena vuku ni isoro ni veivoli i Jisu, eda sereki kina mai na ivalavala ca kei na mate. (Maciu 20:28; Cakacaka 4:12) Me yaga vei keda na isoro qori, e dodonu meda vakabauti Jisu, meda veisautaka tale ga noda itovo da qai papitaiso. (Maciu 28:19, 20; Joni 3:16; Cakacaka 3:19, 20) Na dei ni nona vakabauta e dua ena laurai ena ka e cakava. (Jemesa 2:24, 26) Ia eda na sega ni rawata na bula, ke sega na “loloma soli wale ni Kalou.”—Kalatia 2:16, 21.
Lomalagi. O lomalagi e nona itikotiko na Kalou o Jiova, o Jisu Karisito, kei ira na agilosi yalodina. * (Same 103:19-21; Cakacaka 7:55) Era na vakaturi tale ga mera lai bula i lomalagi e dua na iwiliwili lailai era le 144,000. Cava era lai cakava? Era na veiliutaki kei Jisu ena Matanitu ni Kalou.—Taniela 7:27; 2 Timoci 2:12; Vakatakila 5:9, 10; 14:1, 3.
Vuravura. E bulia na vuravura na Kalou me noda itikotiko na kawatamata. (Same 104:5; 115:16; Dauvunau 1:4) Sa na oti vakadua na tauvimate ni sa vakalougatataki ira na tamata talairawarawa na Kalou, era na bula tawamudu tale ga e vuravura.—Same 37:11, 34.
Rarawa kei na veika ca. A tekivu na rarawa kei na ca ena nona talaidredre e dua na agilosi ni Kalou. (Joni 8:44) E qai vakatokai na agilosi talaidredre qori me o “Setani” kei na “Tevoro.” A vakamuai rau o Atama kei Ivi me ratou talaidredre vata, ya na vuna eda sa mai vakila tu kina qo na nodrau kawa na kena revurevu. (Vakatekivu 3:1-6; Roma 5:12) Me saumi na vakalelewa i Setani, e vakatara na Kalou meda sotava na rarawa kei na ca, ia ena sega ni vakalaiva tiko qori me tawamudu.
Mate. Ni mate na tamata, sega tale ni dua na ka e qai bula tiko vua. (Same 146:4; Dauvunau 9:5, 10) Era sega ni vakararawataki tiko i eli.
Ena vakabulai ira tale na mate na Kalou ena gauna ni veivakaturi. (Cakacaka 24:15) Ke ra sega ni via vulica na sala ni Kalou o ira na vakaturi qori, era na rusa vakadua. Sa sega ni qai caka tale na veivakaturi.—Vakatakila 20:14, 15.
Vuvale. Keimami muria na nona ituvatuva na Kalou me baleta na vakawati ni rau sa na lewe dua ga na tagane kei na yalewa. Na yavu vakaivolatabu duadua ga ni veisere na veibutakoci. (Maciu 19:4-9) Keimami vakadinadinataka ni na yaga na vuku vakalou me marau kina na bula vakavuvale.—Efeso 5:22–6:1.
Neimami sokalou. Keimami sega ni qarava na kauveilatai kei na matakau. (Vakarua 4:15-19; 1 Joni 5:21) Qo eso na tiki bibi ni neimami sokalou:
Masu vua na Kalou.—Filipai 4:6.
Wilika qai vulica na iVolatabu.—Same 1:1-3.
Vakasamataka vakatitobu na ka keimami vulica ena iVolatabu.—Same 77:12.
Soqoni vata, keimami dau masu vata, vulica na iVolatabu, lagasere, vakamacalataka neimami vakabauta, keimami veivakayaloqaqataki, keimami vakayaloqaqataki ira tale ga eso tale.—Kolosa 3:16; Iperiu 10:23-25.
Vunautaka na “itukutuku vinaka ni Matanitu ni Kalou.”—Maciu 24:14.
Taravaki kei na vakavinakataki ni neimami Vale ni Soqoni kei na vale tale eso e tokona na veivakavulici ena iVolatabu e veiyasa i vuravura.—Same 127:1.
Veivuke ena vakacoko.—Cakacaka 11:27-30.
-
Neimami isoqososo. Keimami tuvanaki vakaivavakoso, era qarava na ivavakoso kece qori na ilawalawa qase. Ia era sega ni vaqara itutu na qase ni ivavakoso, era sega tale ga ni saumi. (Maciu 10:8; 23:8) Keimami sega ni lavaka na ikatini, sega tale ga ni veisoliyaki na veleti ni soli ena neimami soqoni. (2 Korinica 9:7) E tokoni na neimami cakacaka ena cau. Era sega ni vinakata mera kilai o ira na cau.
E dusimaka na isoqosoqo ni iVakadinadina i Jiova e vuravura taucoko na iLawalawa Dauvakatulewa. Qo e dua na ilawalawa lailai ratou lewena e vica na lotu vaKarisito matua. Ratou veiqaravi tiko ena neimami itikotiko liu e Merika.—Maciu 24:45.
Neimami duavata. E vakaduavatataki keimami na neimami vakabauta. (1 Korinica 1:10) E duidui na vanua keimami cavutu mai kina, duidui na ivakatagedegede ni bula kei na rawaka vakailavo, ia keimami saga vagumatua me keimami kua ni veivakaduiduitaki. (Cakacaka 10:34, 35; Jemesa 2:4) Na duavata qori e vakavuna me keimami kua ni vakatulewa ena vukuna e dua tale. Keimami na dui vakatulewa sara ga ena ka me baleti keimami, ia ena yavutaki ena neimami lewaeloma e vakavulici ena iVolatabu.—Roma 14:1-4; Iperiu 5:14.
Neimami itovo. Keimani saga me keimami yavutaka ena loloma na ka kece keimami cakava. (Joni 13:34, 35) Keimami sega ni vakaitovotaka na itovo e cata na Kalou, dua oya na kena soli kei na tauri ni dra. (Cakacaka 15:28, 29; Kalatia 5:19-21) Keimami dau veiyaloni, keimami sega ni vakaitavi tale ga ena ivalu. (Maciu 5:9; Aisea 2:4) Se matanitu cava keimami lewena, keimami dokai ira na veiliutaki, talairawarawa tale ga ena lawa. Keimami na talairawarawa tiko ga ke sega ni veisaqasaqa kei na lawa ni Kalou na lawa ni matanitu.—Maciu 22:21; Cakacaka 5:29.
Neimami veimaliwai. E vakarota o Jisu: “Mo lomana na kainomu me vaka nomu lomani iko.” E tukuna tale ga vei ira na lotu vaKarisito nira “sega ni vakavuravura.” (Maciu 22:39; Joni 17:16) Keimami saga gona me keimami “caka vinaka vei ira na tamata kece,” ia keimami sega ni veitovaki ena veika vakapolitiki, keimami sega tale ga ni cokovata kei na dua tale na lotu. (Kalatia 6:10; 2 Korinica 6:14) Ia keimami doka na nodra vakatulewa eso tale ena veika va qori.—Roma 14:12.
Ke oni via kila eso tale na ka keimami vakabauta na iVakadinadina i Jiova, oni rawa ni wilika ena neimami website, volavola se qiri ena neimami valenivolavola, se gole ena soqoni ena dua na neimami Vale ni Soqoni e voleka vei kemuni, se oni rawa sara ga ni taroga e dua na iVakadinadina i Jiova ena nomuni yasayasa.
^ para. 4 Raica na ivola na Truth in Translation, tabana e 165.
^ para. 10 Era kolotaki mai vuravura na agilosi ca, ia era se kabula vakayalo tiko ga.—Vakatakila 12:7-9.
VULICA ESO TALE NA KA
TARO E TAROGI WASOMA
O Cei e Tauyavutaka na iVakadinadina i Jiova?
Wilika na vuna e sega ni tauyavutaka kina e dua na lotu vou o Charles Taze Russell.
TARO E TAROGI WASOMA
E Tiko Nomuni iVolatabu na iVakadinadina i Jiova?
Ena yaga nomu vulica na iVolatabu nomu dikeva e vica vata na vakadewa ni iVolatabu. Tolu na vuna e yaga kina na New World Translation of the Holy Scriptures ena nomu vulica na iVolatabu.
TARO E TAROGI WASOMA
Na Cava Era Sega ni Soqova Kina na iVakadinadina i Jiova na Siganisucu?
Wilika e va na vuna e sega ni taleitaka kina na Kalou na siganisucu.
TARO E TAROGI WASOMA
Era Vakabauti Jisu na iVakadinadina i Jiova?
Raica na vuna e bibi kina vei ira na lotu vaKarisito dina nodra vakabauti Jisu.
O CEI ERA CAKAVA TIKO NIKUA NA LOMA I JIOVA?
Era Tamata Vakacava na iVakadinadina i Jiova?
O kila e dua na iVakadinadina i Jiova? Na cava mada o kila me baleti keimami?


text: 2 “Na ivakaro qo e baleti kemuni na bete.+2 Ke oni sega ni rogoca, oni sega ni tugana e lomamuni moni vakalagilagia na yacaqu,” e kaya o Jiova ni lewe vuqa,* “Au na cudruvi+ kemuni, au na veisautaka me ca na ka oni vakalougatataki kina.+ Io au sa vakacacana na veivakalougatataki, ni oni sega ni tugana e lomamuni.”3 “Raica! Au na vakacacana* na sorenikau o kaburaka,+ au na kaburaka e matamuni na denimanumanu, na denimanumanu ni nomuni soqo, oni na kau kina.*4 Oni na qai kila niu vakaroti kemuni ena ivakaro qo me dei tiko ga kina na noqu veiyalayalati kei Livai,”+ e kaya o Jiova ni lewe vuqa.5 “Na noqu veiyalayalati kei koya e baleta na bula kei na vakacegu au solia vua kei na vakarokoroko. E rokovi au o koya, io e doka na yacaqu.6 E tiko e gusuna na lawa* ni dina,+ e sega sara ni laurai e tebenigusuna e dua na ka tawadodonu. E lako vata kei au o koya ena vakacegu kei na yalododonu,+ e saumaka e levu mai na nodra cakacala.7 E dodonu me taqomaka na kilaka na tebenigusuna na bete, o ira na lewenivanua mera qara mai gusuna na lawa,*+ ni o koya na italai nei Jiova ni lewe vuqa.8 “Ia o kemuni oni sa gole tani mai na sala. Oni vakavuna mera tarabe e levu ena lawa.*+ Oni vakacacana na veiyalayalati i Livai,”+ e kaya o Jiova ni lewe vuqa.9 “O koya gona au na cakava moni beci, moni lolovira vei ira na lewenivanua kece ni oni sega ni muria na noqu ivalavala, ia oni veivakaduiduitaki ena kena muri na lawa.”+10 “E sega ni dua ga na tamada kece?+ E sega ni dua ga na Kalou e buli keda? Na cava ga eda veivakaisini tiko kina vakataki keda,+ nida vakacacana na nodra veiyalayalati na tukada?11 E veivakaisini o Juta, sa vakayacori na ka vakasisila e Isireli kei Jerusalemi. E beca o Juta na savasava* i Jiova,+ na ka e dau taleitaka, e kauta me watina na luvena yalewa na kalou tani.+12 O Jiova ena muduka mai na valelaca nei Jekope e dua e vakayacora qori, se mani o cei* e vakacaboisoro vei Jiova ni lewe vuqa.”+13 “Qo e dua tale* na ka oni vakayacora, e tini robota kina na icabocabonisoro i Jiova na wainimata, na tagi kei na rarawa, e mani sega ni kauaitaka o koya na nomuni isoro, se vakadonuya e dua na ka mai ligamuni.+14 Oni kaya, ‘Ena vuku ni cava?’ Ni o Jiova ga e ivakadinadina vei iko kei na watimu o vakawatitaka ni o se cauravou, o koya o vakaisina, ia na kemu isa o koya, e watimu ni veiyalayalati.*+15 Ia e dua ga e sega ni cakava, ni se vo tiko vua na yalo ni Kalou. Na cava a vaqara tiko o koya? Na luve ni Kalou. Ia moni qarauna na lomamuni, me kua ni dua e vakaisina na watina e vakawatitaka ni se cauravou.16 Niu cata na veisere,”+ e kaya o Jiova na Kalou ni Isireli, “kei koya e ubia na nona isulu ena itovo voravora,”* e kaya o Jiova ni lewe vuqa. “Moni qarauna na lomamuni, moni kua ni veivakaisini.+17 “Oni vakaocai Jiova ena ka oni tukuna.+ Ia oni kaya, ‘Keimami vakaocai koya vakacava?’ Oni kaya, ‘E vinaka ena mata i Jiova o ira kece era caka ca tiko, e taleitaki ira o koya,’+ se oni kaya, ‘I vei na Kalou ni lewadodonu?’”


text:
-
Vostfr tu ni lesu ki na vale ni tamata ni spider
Spider man homecoming film complet en francais 📅 Tikinisiga ni vakacegu mai : 12 Julai… Wilika na kena ikuri
-
Telecharger ni iyaloyalo ni yanuyanu ni qavokavoka ena Kong et iyaya ni HD ni taucoko ni VF
Kong Skull Island Télécharger fr DVDRip VF Film Complet 📅 Tikinisiga ni vakacegu mai : 8… Wilika na kena ikuri
-
Lavetaka na DAURAVURAVU ni kaukauwa 2017 Iyaloyalo tu na VF
Lavetaka na DAURAVURAVU ni kaukauwa 2017 DVDRip VF Film Complet 📅 Tikinisiga ni vakacegu mai :… Wilika na kena ikuri
-
NA complet ni telecharger ni YALI na koro levu ni Z iyaya ni
THE LOST CITY OF Z telecharger fr DVDRip VF Film Complet 📅 Tikinisiga ni vakacegu mai… Wilika na kena ikuri
-
PIRATES NI NA CARIBBEAN : NI da sosomitaka na ca ni SALAZAR iyaya ni
PIRATES NI NA CARIBBEAN : LA VENGEANCE DE SALAZAR Télécharger fr DVDRip VF Film Complet… Wilika na kena ikuri
-
Vakataroga na yalewa 2017 vf iyaya ni iyaloyalo Telecharger
Vakataroga na yalewa 2017 iyaya ni VF 📅 Tikinisiga ni vakacegu mai : 7 2017 ni June📅 📺… Wilika na kena ikuri
-
Na lavelavetaki e levu na lalaga na iyaloyalo french VF
La Grande Muraille Film telecharger Francais VF 📅 Tikinisiga ni vakacegu mai : 11 janvier 2017… Wilika na kena ikuri
-
Lavetaki ni sinai tu ena iyaloyalo ni motoka ni manumanu / Sarava na VOSTFR
Monster Cars Télécharger fr DVDRip VF Film Complet 📅 Tikinisiga ni vakacegu mai : 21 Tiseba… Wilika na kena ikuri


text:
E DUA na bolebole levu tiko vei keda na itaukei ena gauna oqo sai koya na nodra dodonu na gone. Ena macawa oqo, au na gadreva me?u na wasea vei keda e dua na vakadidike ni Tabacakacaka iTaukei me baleta na ivakarau vakavanua ni nodra vakamareqeti na gone ka veidutaitaki vata kei na vakasama ni nodra dodonu na gone. Au kerea mo ni sa wiliwili sara yani.
Sa robota na noda veikoronivuli e Viti na lewe ni Matanitu me baleta na vakatabui ni veikuitataki ena vuku ni nodra dodonu na gone. Sa tukuni ni sa mai vakavuna me ?toro cake na ua ka toro cake tale ga kina na kolokolo.? Ia, na cava sara mada na usutu ni nodra dodonu na gone? E veiriti li kei na noda ivakarau vakaviti na nodra dodonu na gone se yaga me dikevi tale mada?
Ni bera ni da vakadiloya na vakasama ni dodonu ni gone, e yaga meda kila taumada na kena yavu me vaka e virikotora mai na Matabose ka dau vakailavotaka na nodra vakatorocaketaki na Gone e Vuravura (UNICEF). E vuravura raraba mai na veigauna sa oti me yacova mai na gauna qo, e veivakurabuitaki na itovo lolovira dau vakayacori vei ira na gone me vaka:
Na nodra dau vaqaseni se kucuvi;
Na nodra kana vakaca;
Na nodra dau vakuwai ena vuli ena vuku ni veivakatotogani se lewa mai vale;
Na nodra sega ni dau qaravi vakavuniwai ni ra tauvimate, na gunuvi ni waiduka, duka ni itikotiko, kei na veimate dewa eso;
Nodra vakacakacakataki ena cakacaka bibi ka ganiti ira na qase;
Nodra dau vakamavoataki ena ikuita
Oqori e vica wale ga na ivakaraitaki ni veivakatotogani ka ra dau sotava tu na gone e na veiyasai vuravura ena veigauna sa oti me yacova tiko na gauna eda donuya tu oqo ka sa ikoya sara tale ga oqori na yavu e bucini cake mai kina na lawalevu ni vuravura me vukea na nodra taqomaki na gone.
E Viti sa mai lew na Tabacakacaka ni Vuli, ena veivakaroti ni Mataveilewai me ra kakua ni kuitataki na gonevuli ka sa nanumi ni oqo na vuna era sa dokadok cake mai kina. E itavi li nei qasenivuli se o ira na itubutubu/dauniveisusu na vakayavutaki ni gone ena itovo kei na vakarokoroko? Na kena isau oni sa na rawa ni veitalanoataka, ia ena itovo vakaViti, e sega ni vakasama vulagi na nodra taqomaki se vakamenemenei na gone. E vakadinadinataki oqo ena vuqa na itovo vakavanua e baleti ira na gone. Qo e vica na kena ivakaraitaki -
lNa ivakavotu - na magiti e vakarautaka na weka ni tagane me kedra na weka ni yalewa ni se qai vula 6 se 7 na yalewa;
lNa ikoti kei na isavasava. Ni sa na koti oti ga na marama e bukete tiko, sa kau sara na kena magiti vei iratou na weka ni yalewa. Qo e tauvata kei Nakelo ni yacana tale ga kina na kau isavasava, qo na magiti. Ia e Dravo e dau qoli tale ga kina na yalewa ni sa koti oti, ratou dau biuta e dua na ivakaleweninoke (tabua) na wekai tagane me qai dau lai talaucaki sara ina vale i tamana.
lNa tunudra - na magiti eratou vakarautaka na wekai tagane vei iratou na wekai yalewa ni sau tau mai na gonevou.
Mai Yadrana e Lakeba na cola ba va qo e donuya na gauna ni silisili dravu. Qo me kuvui na gone, caka na kena kakana. Ia e tautuba sa dau biu tu kina e vica na ivesu dalo kei na iyau me vakaraitaka tu ni tagane se yalewa na gone.
lNa tavudeki - Na iyau kei na magiti qo ratou na mai kauta na wekai tinanigone. ena dua na ivakamacala baleti Bau e dau dua tale ga na isilisili via vaka o koya sa vakamacalataki oti, e dau tat kina na gone. Qo e biu na vatu katakata ena beseni wai me vkatakatataka toka, qai tata na gone.
lNa iburuanigone - na magiti ena imatai se ikarua ni siga e sucu kina na gone. Na veivanua taucoko ena caka tiko na kevekeve se roqoroqo se tonitoni, e veivakani tiko o tamaitagane, qo mena yacova sara yani e bogitini se gauna e sa lutu kina na ivicoviconigone.
lNa ikalinigone - Qo na magiti e caka ena gauna e sa kali kina na gone, e vakaraitaka ni rau sa na qai rawa ni tikovata tale na itubutubu ni gone.
lNa ivisanibuka - Ni sa na lai rawata tale na veilakoyaki na gone, me sa lai cabuka rawa mai, e dau qai dua tale na magiti e vakarautaki. E rawa ni dau vakayagataki tale na buka e kauta mai na gone ena vakabutari ni magiti.
Mai Noemalu ni sa bogitolu oti nona sucu e dua na gonetagane, bogiva na yalewa e sa qai vakasilimi, vakatokayacataki tale ga.
Ni vo tiko e dua na siga me sili, vakatokayacataki kina na gone, e sa dau lai tobo ura mai kei na vo na tamanigone kei ira na wekana. Nira sa katoa mai e dau qai mai vakabulai tiko na vo ena bitu, saqa ga na ura. Ena siga ni sili kei na vakatokayaca, nira sa soqo mai na wekadrau na itubutubu ena valenigone, e sa qai dau mai vakabulai tiko e matadra ena loma ni takona, na vo. Ena vakacirimi tale toka ga e delaniwai e va na draunibua, nodra kau tabu mai Noemalu. Qo gona e dau yaca ni soqo tiko kina qo na vakasevubua. Na draunibua qo era dau davo veilatai qai biu yani e deladra na rerega. E sa na qai keveta mai na gone, sa boro rerega tu mai na yalewavuku. Na iroqo e keve mai kina ena tevu tale tu mai e delana e dua na masi. E sa na qai mai tauri tu e delaniwai na gonevou qo. Nona keve tiko qo na gonevou era wavokiti rau, ra veitauriliga tu o tamanigone kei ira na wekana, ra vucu toka.
Qori mada ga e vica na itovo vakavanua sega wale ga ni baleti gone vou, e vakacabori tale ga vei wekai yalewa. Se bera ni da taleva na veitovo ena veitagede tale ni bula ni gone me yacova ni sa vakamautaki.
E na itovo vakaViti, e sega wale ga ni dokai se vakamenemenei na gonevou, e dokai na wekana ena yasana ruarua. Sa veivakataudeitaki na noda ivakarau vakavanua ni ka bibi dina na nodra vakamareqeti na gone.
Ena noda bula vakavanua kei na rai vakalotu, eda sega ni vulagi ena itavi ni nodra qaravi ka vakamenemenei na gone, na tinani gone, na wekai gone, na tamai gone ka teteva yani na veiwekani raraba. Sa noda itovo makawa tu. Sa yaga ga me vakayadrati, vaqaqacotaki ka taraicake.
Na tikina beka ga baleta nodra dodonu na gone e veiletitaki, oya na vakatabui ni nodra moku! Ia, oya e dua wale sara ga na tikina lailai. Na usutu dina ni nodra dodonu na gone sa tu makawa ena noda bula vakavanua, ka kuria yani na vakavuvuli vakalotu. Ni sa vaqo na yavu ruarua ena noda bula, na lawalevu e vakavurea na Matabose kei Vuravura (UNICEF) e sa na vaka na loru ena vale vakaViti me bonata ka vakataucokotaka ni sa dei vinaka tu na yavu (itovo vakavanua) kei na durunivale (lotu).
Ena qai mana sara vakalevu kevaka me moici na malanivosa mai na ?Nodra Dodonu na Gone? me ?Na iTavi ni Vanua ena Nodra Vakamenemenei na Luveda? me cok donu na uto ni vakasama vaka-Peritania kei na itakele ni noda itovo vakaViti. E sa nuitaka tale ga na Tabacakacaka iTaukei ni na vakabulabulataki tale eso na itovo vakavanua ni nodra vakamareqeti na gone ka na rawa ni valuti kina e levu sara na ivakarau lolovira eda sa vakadinadinataka tu edai. Sa masu ni nomuni Tabacakacaka ni ra na lomani vakalevu na luveda, ni o ira oqori era na qai keda isosomi yaga mai muri.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Au carukaica kei na nasty 3 vagalalataki na lavetaki ni iwasewase
Au carukaica kei na nasty 3 – vagalalataki na lavetaki ni iwasewase
Iyaya ni
📅 Tikinisiga ni vakacegu mai : 5 2017 ni Julai📅
📺 Ni : Balda ni Kyle, Pierre Coffin 📺
🎦Na mataqali : Veika, Ilakolako, Lasa 🎦
🇺🇸Duikaikai : Amerika, 🇺🇸
Au carukaica kei na nasty 3 vagalalataki na lavetaki ni iwasewase
itukutuku yaga sara me baleta na iyaloyalo, Kiliki eke
Synopsis
Ena ikatolu ni iwase oqo, Bratt ni Balthazar, e dua na kalokalo ni gone e liu dei tu ologi tu vata kei na nodra itavi ’ a vakayacora o koya ena vica na yabaki 80. Sa na yaco me na qai ’ bubului meca ni Gru. E dua na bolebole vou me baleta na Gru kei Lucy : e dua na villain ka yacana o Baltazar Bratt e vakaraitaka. Na kena ikarua sa saga me butakoca e dua na daimani ka suffocating na pasidia v ’ e dua na waqa vata kei na dua na gum vakatolu. Ia me vaka na Gru ’ dro bula kei koya sa lesu tale ki kece ’ galala ni digidigi.
Iyaya ni
- Au carukaica kei na nasty 3 iyaya ni vf ,
- Au carukaica kei na nasty 3 iyaya ni ,
- taucoko na iyaloyalo au na Moshe kei ira na tamata ca 3 ,
- Au carukaica kei na nasty 3 iyaya ni hd vf ,
- Lavetaka na Moi Moshe kei na tamata ca 3 ,
- Moshe ni moi ka ca tu na VF 3 ,
- lavetaka na iyaloyalo Moi Moshe ka na tamata ca 3 ,
- uptobox au na Moshe kei ira na tamata ca 3 ,
- Lavetaka na Moi Moshe kei na dau caka ca na ni iwasewase 3 ,
- Au carukaica kei na nasty 3 na iyaloyalo 2017,
- galala lavetaka Moi Moshe ka na tamata ca 3 ,
- Vakavalagi uptobox Moi Moshe kei na tamata ca 3 .


text:
30 JANUERI, 2017
COLOMBIA
Vakaicovitaki na iVakadinadina e Colombia
BOGOTA, Colombia—Ena dua na bose a vakayacori ena ika7 ina ika9 ni Okotova, 2016, eratou solia kina e dua na icovi vei ira na iVakadinadina e Colombia e tolu na isoqosoqo eratou qarava na vakadewa ena vosa vagalu. Era vakaicovitaki na iVakadinadina ena vuku ni veika era vakarautaka me baleti ira na galu. E se qai vakadua me bau tuvanaki e dua na bose va qori me baleti ira na dauvakadewa ena vosa vagalu, era veivuke sara tiko vakalevu vei ira na galu kei na mataboko e Colombia.
Era sureti ina bose na iVakadinadina qai soli vei ira e dua na icovi me vakacaucautaki kina “na veika totoka e vakarautaka na nodra lotu, kei na veivuke levu era cakava tiko vei ira na galu.” A veivuke ena tuvanaki ni bose o Ricardo Valencia López, e peresitedi ni nodra isoqosoqo na dauvakadewa ena vosa vagalu ni Colombia. E kaya o Ricardo nira sureti na iVakadinadina i Jiova ena vuku ni nodra veivuke ena vakadewa ena vosa vagalu. E vakarautaki vinaka na veika era tabaka, qai levu na ka era rawa ni vulica vei ira na iVakadinadina eso tale na isoqosoqo ni vakadewa ena vosa vagalu.
Era vakamacalataka ena bose na iVakadinadina eso na irogo me baleta na nodra cakacaka ni vakadewa. Era taleitaka e levu na nodra irogo na iVakadinadina, mani solia tale e dua na icovi na komiti e tuvanaka na bose me vakavinavinakataki kina na nodra irogo totoka.
A tiko tale ga ena bose o Cristian David Valencia, e kenadau ena droini, kei na katokatoni e lakovata kei na iyaloyalo. E kaya o Cristian ni kurabuitaka nona vakarautaka vakamaqosa na isoqosoqo lotu ni iVakadinadina i Jiova e dua na porokaramu ni vuli, nira sega mada ga ni saumi ena nodra cakacaka.
E kaya o Wilson Torres e dua na nodra gusunivosa na iVakadinadina i Jiova e Colombia: “A se tekivu sara mai na 2000 na neimami vukei ira na galu. Na neimami website mada ga e tiko kina e sivia na 400 na vidio e rawa nira sarava ena vosa vagalu ni Colombia na uabula, itabagone, kei na gone. Keimami na vakarautaka tiko ga va qori na itukutuku vakaivolatabu, qai sega ni saumi me vaka ga na ivola tale eso keimami tabaka.”
Era tabaka qai veisoliyaka na timi ni vakadewa ni iVakadinadina i Jiova e veiyasa i vuravura, na vidio ena 88 na vosa vagalu. Era sa vakarautaka tale ga na iVakadinadina i Jiova na porokaramu na JW Library Sign Language app, qai rawarawa na download, raici ni ka e vaqarai, kei na saravi ni vidio ena vosa vagalu ena nodra website vakadonui na jw.org.
Gusunivosa:
Veiyasa i vuravura: David A. Semonian, Valenivolavola ni iTukutuku, +1-845-524-3000
Colombia: Wilson Torres, +57-1-8911530


text: 43 Qo na ka e tukuna o Jiova,Na Dauveibuli, e buli iko Jekope, e buli iko Isireli:+“Mo kua ni rere niu voli iko lesu.+Au kacivi iko ena yacamu.O noqu.2 Ni o lako e lomaniwai, au na tiko vata kei iko,+Kei na loma ni veiuciwai, ena sega ni luvuci iko.+Ni o lako ena loma ni bukawaqa, o na sega ni kamaSe yameci iko na yameyame.3 Ni o yau o Jiova na nomu KalouNa Yalosavasava ni Isireli, na nomu iVakabula.Au soli Ijipita me kemu ivoliO Iciopea kei Sepa ena vukumu.4 Ni o talei e mataqu,+O rokovi, au lomani iko.+Au na soli ira na tamata me kemu isosomiKei na veimatanitu me ivoli ni nomu bula.5 Mo kua ni rere niu tokoni iko.+Au na kauta mai na nomu kawa mai na tokalauAu na kumuni kemuni vata mai na ra.+6 Au na kaya ina vualiku, ‘Soli ira mai!’+Ina ceva, ‘Kua ni tarovi ira.Kauti ira mai na luvequ tagane mai na vanua yawa, kei ira na luvequ yalewa mai na iyalayala kei vuravura,+7 Era vakatokai kece ena yacaqu+Au buli koya meu vakalagilagi kinaAu bulia, au cakava.’+8 Mo kauti ira mai na tamata mataboko, e tiko na matadraEra didivara, ia e tiko na daligadra.+9 Mera soqoni ena dua na vanua na veimatanitu keceMera kumuni vata na lewe ni veivanua.+O cei vei ira me tukuna rawa qo?Se ra tukuna vei keda na imatai ni ka?*+Mera kauta mai na nodra ivakadinadina mera vakadonui kina,Se mera rogoca ra qai kaya, ‘E dina!’”+10 “O kemuni na noqu ivakadinadina,”+ e kaya o Jiova,“Io na noqu dauveiqaravi au digitaka,+Moni kila moni vakabauti au,*Moni kila niu sega ni veisau.+E sega ni dua na Kalou e bula e liu vei au,E sega tale ga ni dua me taravi au.+11 O yau, o yau ga o Jiova,+ e sega ni dua tale na ivakabula, o yau ga.”+12 “O yau ga au tukuna, au veivakabulai, au vakarogoyaNi sega vei kemuni na kalou tani.+O kemuni ga na noqu ivakadinadina,” e kaya o Jiova, “o yau ga na Kalou.+13 Au sega vakadua ni veisau,+Ena sega ni dua me kaliraka tani mai ligaqu e dua na ka.+Niu yavala, o cei me tarova?”+14 Qo na ka e tukuna o Jiova, o koya e voli kemuni lesu,+ na Yalosavasava ni Isireli:+“Au na talatala i Papiloni ena vukumuni me biu sobu na ivakadei ni matamata,+Kei ira na Kalitia era tiko ena nodra waqa, era na kaila ena rarawa.+15 O yau o Jiova na nomuni Yalosavasava,+ na Dauveibuli ni Isireli,+ na nomuni Tui.”+16 Qo na ka e tukuna o JiovaO koya e cakava na gaunisala e wasawasaKei na sala ena wai voravora,+17 O koya e kauta yani na qiqinivalu kei na ose,+Na mataivalu kei ira na tamata qaqa:“Era na davo, era na sega ni duri.+Era bokoci vakadua me vaka na vauvau ni cina.”18 “Moni kua ni nanuma na ka e liuMoni kua ni vakasamataka na ka sa oti.19 Raica! Au cakava tiko na ka vou,+Qo mada ga sa tubu tiko.Oni sega ni kila?Au na vakarautaka na sala ena vanua talasiga+Kei na veiuciwai ena vanua dravuisiga.+20 Ena rokovi au na manumanu kila ni veikau,Na jakoli* kei na ositereji,Niu vakarautaka na wai ena vanua talasiga,Na veiuciwai ena vanua dravuisiga,+Mera gunu kina na noqu tamata au digitaka,+21 O ira na tamata au bulia me noquMera dau tukuna na noqu lagilagi.+22 Ia o sega mada ga ni masuti au, Jekope,+Ni o sa oca na qaravi au, Isireli.+23 O sega ni kauta mai vei au na sipi ni nomu isoro kama taucokoSe vakalagilagi au ena nomu isoro.Au sega ni lavaka mo kauta mai vei au na isolisoli,Seu vakaocai iko niu vinakata na drega boivinaka.+24 O sega ni volia vei au na kalamo* ena nomu ilavo,O sega ni vakamamautaki au ena uro ni nomu isoro.+Ia o vakaocai au ena nomu ivalavala caO vakaogai au ena nomu cakacala.+25 O yau, o yau ga au bokoca na nomu cala*+ ena vukuqu,+Au na sega ni nanuma na nomu ivalavala ca.+26 Mo tukuna tale vei au, me daru lai veilewai mada,Mo vakamacalataki iko mai mo vakadonui kina.27 E valavala ca na imatai ni qase,Era talaidredre vei au+ na nomu mata.*28 O koya gona, au na beci ira na turaga ni vanua tabu,Au na soli Jekope me vakarusaiKei Isireli me vakarogocataki.+


text: 23 E qai vosa o Jisu vei ira na ilala levu kei ratou na nona tisaipeli, e kaya:2 “Era sa lai dabeca na vunivola kei na Farisi na idabedabe i Mosese.3 O koya gona, ni cakava na ka kece era tukuna vei kemuni, ni kua ga ni muria na nodra ivalavala, nira dau vosa wale ga, ia era sega ni cakava.+4 Era vakacolati ira na lewenivanua ena icolacola bibi,+ ia era sega ni via laveta na icolacola bibi ya ena nodra iqaqalo.+5 Na ka kece era cakava mera laurai ga kina vei ira na tamata,+ era vakalevutaka na kato ni tikinivolatabu era dau dara me itataqomaki.+ Era vakabalavutaka tale ga na bele ni nodra isulu.+6 Era dau vinakata mera dabe ena idabedabe dokai ena gauna ni vakayakavi kei na idabedabe e liu ena valenilotu+7 mera kidavaki tale ga ena vanua ni veivoli ra qai kacivi mera Rapai.*8 Ia o kemuni, moni kua ni kacivi ena Rapai, ni dua ga nomuni Qasenivuli,+ ni veitacini kece ga.9 Ni kua tale ga ni vakatoka e dua me tamamuni e vuravura, ni dua ga na Tamamuni+ e tiko mai lomalagi.10 Ni kua ni vakatokai tale ga moni iliuliu, ni dua ga nomuni iLiuliu, o Karisito.11 O koya e via liu duadua vei kemuni e dodonu me nomuni dauveiqaravi.+12 O koya e vakalevulevui koya ena vakamalumalumutaki,+ o koya e vakamalumalumutaki koya ena vakalevulevui.+13 “Oni na rarawa na vunivola kei na Farisi, ni dau veivakaisini! Oni sogota na Matanitu vakalomalagi vei ira na lewenivanua, ia o kemuni mada ga oni sega ni curu rawa kina, oni tarovi ira tale ga na via curu kina.+14* —15 “Oni na rarawa na vunivola kei na Farisi, ni dau veivakaisini!+ Oni sokota na wasawasa, oni lakova na vanua mamaca moni veisautaka e dua, ia ni sa veisau, oni qai vakavuna tale me luvei Qiena,* me torosobu sara vei kemuni.16 “Oni na rarawa na dauveituberi mataboko,+ ni oni kaya, ‘Sega ni dua na ka na bubului ina valenisoro, e bibi ga na bubului ina koula ni valenisoro.’+17 Ni yavu sese, ni mataboko! Na cava e bibi cake? Na koula se na valenisoro e vakatabui ena koula?18 Kena ikuri, ‘E sega ni dua na ka na bubului ina icabocabonisoro, e bibi ga na bubului ina isolisoli e cabo kina.’19 Ni mataboko! Na cava e bibi cake? Na isolisoli e cabo se na icabocabonisoro e vakatabui kina na isolisoli?20 O koya e bubului ina icabocabonisoro e sa bubului tale ga ina ka kece e tu kina,21 o koya tale ga e bubului ina valenisoro e sa bubului vei koya e tiko kina,+22 ia o koya e bubului i lomalagi e sa bubului tale ga ina idabedabe vakaturaga ni Kalou kei koya e dabe tiko kina.23 “Oni na rarawa na vunivola kei na Farisi, ni dau veivakaisini! Oni solia na ikatini ni midi kei na dili kei na kumini,*+ ia oni sega ni kauaitaka na veika e bibi ena Lawa me vaka na lewadodonu,+ loloma,+ kei na yalodina. Era bibi na veika qo, sega soti na veika lalai ya.+24 Ni dauveituberi mataboko,+ oni tauvulona na nana,+ ia oni tiloma qaqa na kameli!+25 “Oni na rarawa na vunivola kei na Farisi, ni dau veivakaisini! Oni savata na dago ni bilo kei na veleti,+ ia na lomana e sinai ena kocokoco*+ kei na viavialevu.+26 Farisi mataboko! Savata mada e liu na loma ni bilo kei na veleti, sa na qai rawa ni savasava tale ga na dagona.27 “Oni na rarawa na vunivola kei na Farisi, ni dau veivakaisini!+ Oni vaka na ibulubulu boro vulavula,+ e rairai vinaka ga e taudaku ia e loma e sinai ena sui ni tamata mate kei na veika dukadukali.28 Oni vaka tale ga ya ena nomuni rairai dodonu wale ga e taudaku, ia e loma, oni sinai ena veivakaisini kei na ivalavala tawadodonu.+29 “Oni na rarawa na vunivola kei na Farisi, ni dau veivakaisini!+ Oni tara na nodra ibulubulu na parofita, oni ukutaka tale ga na nodra ibulubulu* na yalododonu,+30 oni qai kaya, ‘Ke keimami a bula ena nodra gauna na tukai keimami, ke keimami a sega ni tokona na vakadavei ni nodra dra na parofita.’31 Oni sa vakadinadinataki kemuni tiko ga ni oni luvedra na labati ira na parofita.+32 O koya gona, ni vakaotia sara na cakacaka era tekivuna na tukamuni.33 “O kemuni na gata, na kawa ni gata batigaga,+ oni na sega sara ga ni drovaka na itotogi mai Qiena!*+34 Oya na vuna au talai ira yani kina na parofita,+ o ira na vuku kei ira na qasenivuli.+ Oni na vakamatea+ eso qai vakota ena kau, eso tale oni na kuitataka+ ena nomuni valenilotu, oni na vakacacani+ ira tale ga ena koro kece,35 ena tarogi kina vei kemuni na nodra dra na yalododonu kece era vakamatei e vuravura, na nodra dra na yalododonu me tekivu vei Epeli+ me yacovi Sakaraia na luvei Parakaia, o koya oni a labata ena maliwa ni valenisoro kei na icabocabonisoro.+36 Au tukuna vakadodonu vei kemuni, ena yaco na ka kece qo ina itabatamata qo.37 “Jerusalemi, Jerusalemi, na dau vakamatei ira na parofita, o vakaviriki ira tale ga era talai yani vei iko+—sa vakavica noqu via kumuni ira na luvemu me vaka na tinanitoa ni ovici ira na luvena! Ia oni besetaka.+38 Raica! Sa na biu tu vei kemuni* na nomuni vale.+39 Au tukuna vei kemuni, oni na sega ni raici au tale me yacova ni oni kaya, ‘E kalougata o koya e lako mai ena yaca i Jiova!’”*+


text:
ULUTAGA LEVU | IVAKADINADINA NI VAKAVUNA NA KALOU NA IVOLATABU
Na iVolatabu
—Donu na Kena iTukutuku Kece
Donu ena Veika Vakasaenisi
E SEGA ni ivola vakasaenisi na iVolatabu, ia e donu vinaka na veika e vakamacalataka me baleta na noda vuravura. Raica mada na ka e tukuna me baleta na draki kei na noda bula.
DRAKI—KENA BULI NA UCA
E kaya na iVolatabu: “E vakalesuya i cake na wai [na Kalou], e vuki na kabu me uca, mani vakatauca mai na o.”—Jope 36:27, 28.
E vakamacalataka e keri na iVolatabu e tolu na ka me baleta na italetale ni wai. Na katakata ni matanisiga e bulia na Kalou e “vakalesuya i cake na wai” me (1) cawa. Ni kumukumuni na cawa qori me o, (2) e waicala na cawa qai tau sara kina na uca se (3) ucacevata. Era se saga tiko ga na tabana ni draki nikua mera kila na itukutuku ni uca. E kaya na iVolatabu: “Vakacava e dua e kila na tete ni o?” (Jope 36:29) E kila vinaka duadua ga na Dauveibuli na italetale ni wai qai donu na kena ivakamacala e biuta ena iVolatabu. E se tukuna makawa sara qori na Kalou ni bera nira qai vakamacalataka na saenitisi.
VEIKA ME BALETA NODA BULA—KUNEKUNETAKI NI GONE
E kaya na dauvola iVolatabu o Tui Tevita: “Na matamuni mada ga e raici au niu se kunekunetaki tiko, sa volai tu ena nomuni ivola.” (Same 139:16) Na serekali qori e se buli sara ena sivia na 3,000 na yabaki sa oti, qai vakamacalataka kina o Tevita ni sa tu rawa ena dua na “ivola” na itukutuku ni nona kunekunetaki e dua.
A kunea o Gregor Mendel e dua na dautei kau mai Austria ena veiyabaki ni 1800 na ivakamacala rawarawa me baleta na itekitekivu ni bula. Ia era sa qai sema rawa ga na dauvakadidike ena Epereli 2003 na itukutuku maroroi ni nona buli e dua na tamata. Na maqosa ni kena tuvani na itukutuku maroroi ni nona buli e dua na tamata, e vaka ga na maqosa ni kedra tuvani na matanivola kei na vosa ena dua na ivolavosa. Na itukutuku maroroi qori e veivuke ena buli ni veitikiniyago me vaka na mona, uto, yatevuso, liga kei na yava. Sa dui tu ga na gauna era buli vakamaqosa kina na veitikiniyago qori. Era vakatoka na saenitisi na tobu ni itukutuku ni sela se na DNA me “ivola ni bula.” Na cava e donu kina na nona ivakamacala na dauvola iVolatabu o Tevita? E yalomalumalumu o Tevita ena nona kaya: “E vosa e gusuqu na yalo i Jiova, e tiko e yamequ na nona vosa.” *
Donu na Ka e Parofisaitaka
E SEGA ni tukuna rawa na tamata na gauna e basika kina e dua na matanitu, na sala ena veiliutaki kina, na rabailevu ni vanua ena liutaka, kei na sala ena vakabalei kina. Ia e parofisaitaka na iVolatabu na kena bale e levu na matanitu qaqa, kei na sala era bale kina. Dikeva mada e rua na kena ivakaraitaki.
NA BALE KEI NA KENA LALA VAKADUA O PAPILONI
A dau kilai tu o Papiloni me matanitu qaqa, a veiliutaki voli me vica vata na senitiuri qai tete na kena lewa ina ra kei Esia. A kilai tale tu ga ena dua na gauna me korolevu duadua e vuravura. Ia ni se vo tu e 200 na yabaki me vakabalei o Papiloni, a vakayagataki Aisea na dauvola iVolatabu na Kalou me parofisaitaka na ka ena yaco. E tukuna ni na vakabalei Papiloni e dua na turaga o Sairusi, ena lala tale ga vakadua na korolevu qori. (Aisea 13:17-20; 44:27, 28; 45:1, 2) Vakacava a yaco dina na parofisai qori?
A vakarusai Papiloni o Sairusi na Ka Levu ena Okotova 539 B.G.V. Nira wele toka na kai Papiloni ena dua na bogi, a vakadivai na uciwai e drodro tiko ena yasa ni koro. Ena 200 G.V. sa sega ni tawani tale na koro qori. Nikua, sa tu wale ga na irusarusa kei Papiloni. Na parofisai ni na “lala taucoko” o Papiloni e vakaraitaka ni donu na ka e kaya na iVolatabu.
E kila vakacava o Aisea na itukutuku ni dua na ka e se bera ni yaco? E kaya na iVolatabu ni “itukutuku bibi me baleti Papiloni e raivotutaka o Aisea na luvei Emosi.”
NINIVE
—“MAMACA ME VAKA NA VANUA TALASIGA”
E dau rogo o Ninive ni kena koroturaga na matanitu qaqa o Asiria, qai kilai tani ena kena itaratara ni vale, gaunisala rabailevu, were totoka, vanua ni sokalou, kei na kena vale lelevu. Ia e parofisaitaka o Sefanaia ni korolevu totoka qori ena “vakalalai . . . , me mamaca me vaka na vanua talasiga.”
Erau to vata o Papiloni kei Mitia rau qai vakarusa vakadua na koro o Ninive ena ikavitu ni senitiuri B.G.V. E kaya e dua na ivola ni “sega ni tukuni e dua tale na ka me baleta na koro qori me 2500 na yabaki.” Era lomatarotarotaka e levu ke a dua dina na koro o Ninive! Sa qai saumi nodra lomatarotaro ena ika19 ni senitiuri nira kunea na dauvakekeli na irusarusa kei Ninive. E kaya na isoqosoqo na Global Heritage Fund me baleti Ninive: “Ena sega ni caka rawa tale e dua na ka ena irusarusa ni koro makawa.” Na vuna? Ni sa vaka na ibenubenu, e levu tale ga na ka sa vakarusai.
E rawa vakacava me vakamacalataka na itukutuku qori me baleti Ninive o Sefanaia? E kaya o Sefanaia ni a ‘vosa vua o Jiova.’
iSaunitaro Vakaivolatabu me Baleta na Bula
E NUITAKI na isau ni taro me baleta na bula ena iVolatabu. Dikeva mada eso na kena ivakaraitaki.
VUNA E LEVU KINA NA VEIKA CA KEI NA RARAWA
E tu ena iVolatabu na ivakamacala me baleta na veika ca kei na rarawa. E kaya:
“Ena gauna kece era veiliutaki kina na tamata e tini ga ina leqa.”
—Dauvunau 8:9.
Na lecaika kei na veivakalolomataki ni veiliutaki vakatamata e vakavuna na rarawa.
“Ni dau yacovi ira kece na gauna kei na ka e sega ni namaki.”
—Dauvunau 9:11.
Eda dau sotava kece na ituvaki tawanamaki me vaka na tauvimate, vakacalaka, se leqa tubukoso.
“Ena vuku ni dua ga na tamata e curu kina i vuravura na ivalavala ca, kei na mate ena vuku ni ivalavala ca.”
—Roma 5:12.
A sega na ivalavala ca kei na mate ena ivakatekivu se na gauna rau a buli kina na imatai ni tagane kei na yalewa. Ia ni rau nakita nodrau talaidredre vua na Dauveibuli, “e curu kina i vuravura” na ivalavala ca.
E sega wale ga ni vakamacalataka na iVolatabu na vuna eda rarawa kina. E vakamacalataka tale ga na yalayala ni Kalou me muduka na veika ca, qai “qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi.”
NA CAVA E YACO NIDA MATE?
E vakamacalataka na iVolatabu ni o ira na mate era sega ni vakila se cakava rawa e dua na ka. E kaya na Dauvunau 9:5: “Era kila na bula tiko nira na mate, ia o ira na mate era sega sara ga ni kila e dua na ka.” Sa ‘takali noda vakanananu’ ena gauna eda mate kina. (Same 146:4) Sa sega ni cakacaka na noda vakasama kei na so tale na tikiniyagoda. Kena ibalebale eda sa sega ni rawa ni cakava, vakila, se vakasamataka e dua na ka.
Me ikuri ni ivakamacala me baleta na kedra ituvaki na mate, e vakamacalataka tale ga na iVolatabu na inuinui totoka me baleta na veivakaturi.
INAKI NI BULA
E kaya na iVolatabu ni buli rau na tagane kei na yalewa na Kalou o Jiova. (Vakatekivu 1:27) E vakatokai na imatai ni tamata o Atama me “luve ni Kalou.” (Luke 3: 38) Eda buli meda veiwekani voleka kei na Tamada vakalomalagi, meda bula marau qai tawana na vuravura me tawamudu. Eda buli tale ga meda kauaitaka noda veika vakayalo, meda kilai koya na Kalou. E kaya na iVolatabu: “Era marau o ira na kauaitaka nodra bula vakayalo.”
E kaya tale ga na iVolatabu: “Era marau o ira na rogoca na vosa ni Kalou ra qai muria tiko ga!” (Luke 11:28) E vakatakila vei keda na iVolatabu na veika me baleta na Kalou. E dusimaki keda ena ivakarau ni bula vinaka duadua, qai vakamacalataka na veika totoka meda vakanamata kina ena gauna se bera mai.
Yaga ni Nomu Kilai Koya e Vakavuna na iVolatabu
NIRA dikeva oti na kena ivakadinadina, era vakabauta e vica vata na milioni e veiyasa i vuravura ni sega wale ga ni dua na ivola makawa na iVolatabu. Era vakadeitaka ni vakavuna na Kalou na iVolatabu, e sala ni nona veitaratara kei keda yadua! E sureti keda yadua na Kalou ena iVolatabu meda kilai koya, meda nona itokani tale ga. E kaya na iVolatabu: “Toro voleka vua na Kalou ena qai toro voleka mai vei kemuni o koya.”
Ena yaga dina na nomu vakekeli ena iVolatabu. Ni o wilika e dua na ivola, o na kila na nona nanuma o koya e vola. E volai tu ena iVolatabu na nanuma ni Kalou, na nona rai, kei na ivakarau ni yalona. Na ka kece qori me baleta na Kalou o na rawa ni kila ke o wilika na iVolatabu! E vakamacalataki tale ga ena iVolatabu
na yaca ni Kalou, kei na nona itovo qoroi.
na inaki ni Kalou me baleta na kawatamata.
na sala mo veiwekani kina kei na Kalou.
Vakacava o na via kila eso tale na ka? Era na marau na iVakadinadina i Jiova mera vukei iko. Era rawa ni vakavulici iko wale ena iVolatabu. Qori ena qai vakavolekati iko sara vua e vakavuna na iVolatabu, na Kalou o Jiova.
E vakamacalataki ena ulutaga qo na ivakadinadina ni vakavuna na Kalou na iVolatabu. Me ikuri ni ivakamacala, raica na wase 2 ni ivola Na Cava Mada e Kaya na iVolatabu? tabaka na iVakadinadina i Jiova, sa tu tale ga ena www.jw.org
O rawa ni sarava tale ga na vidio O Cei e Vakavuna na iVolatabu? ena www.jw.org
Rai ena KA E VAKARAUTAKI > VIDIO
^ para. 10 E tukuna na iVolatabu ni yaca ni Kalou o Jiova.
VULICA ESO TALE NA KA
SAUMI NA TARO VAKAIVOLATABU
E Duavata na Ka Vakasaenisi kei na iVolatabu?
E cala na ka vakasaenisi ena iVolatabu?
POROKARAMU NI VULI IVOLATABU
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?


text:
O Cei e Tauyavutaka na iVakadinadina i Jiova?
E tekivu ena icavacava ni ika19 ni senitiuri na neimami isoqosoqo. Ena gauna ya, era tekivu vulica vinaka na iVolatabu e dua na ilawalawa lailai era tiko mai Pittsburgh, Pennsylvania, e Merika. Era vakatauvatana na ka era vakavulica na veilotu kei na ka e vakavulica na iVolatabu. Mani tabaki na ka era vulica ena ivola, niusipepa, kei na mekesini sa kilai nikua me Vale ni Vakatawa—Kacivaka na Matanitu ni Kalou.
E dua vei ira na lewe ni ilawalawa qori o Charles Taze Russell. E dina ni liutaka o Russell na cakacaka ni vuli vakaivolatabu qai imatai tale ga ni edita ni Vale ni Vakatawa, ia e sega ni tauyavutaka e dua na lotu vou. E nona inaki o Russell kei ira na Gonevuli ni iVolatabu, na yaca era kilai kina ena gauna ya, mera vakabibitaka na ivakavuvuli i Jisu Karisito ra qai muria nodra ivakarau ni sokalou na lotu vaKarisito ena imatai ni senitiuri. Me vaka ni tauyavutaka o Jisu na lotu vaKarisito, keimami raici koya me iliuliu ni neimami isoqosoqo.—Kolosa 1:18-20.


text:
18 NOVEBA, 2013
VEIYASA I VURAVURA
Nanumi Ira na Vesu Tu
E vakamatatataki ena Tikina e 18 ni veidinadinati e vakarautaki me baleta na dodonu ni lewenivanua, * ni tu vua na lewenivanua na “dodonu me vakaraitaka nona nanuma, nona lewaeloma, kei na nona vakabauta vakalotu.” Nira vakayagataka na dodonu qori ena so na vanua na iVakadinadina i Jiova e vakavuna tale mera vesu se vakalolomataki. Era vesu e levu na cauravou nira sega ni via curu ena mataivalu ena vuku ni nodra vakabauta. Eso tale era vesu wale ga nira vakaraitaka na ka era vakabauta.
Era yalodina tu ga na iVakadinadina i Jiova nira vakalolomataki ena vuku ni nodra vakabauta. Na ivakarau vakaloloma e caka vei ira e rogorogo ca kina na veimatanitu era sega ni doka na dodonu ni lewenivanua. E volai toka ena kato e ra na vanua era vesu tu kina na iVakadinadina i Jiova kei na kedra iwiliwili.
Kedra iwiliwili na vesu me tekivu mai na Noveba 12, 2013
ERITREA
E 52 na iVakadinadina i Jiova, tagane kei na yalewa, era tu e valeniveivesu qai vakaloloma na veika e vakayacori vei ira. Era se sega ni beitaki ena dua na cala se ra veilewaitaki, era vesu ga ena vuku ni nodra sega ni curu ena mataivalu, nodra cakacaka vakalotu, se so tale na vuna e sega ni vakaraitaki. Eratou se vesu sara ena ika24 ni Seviteba, 1994, e tolu na tagane o Paulos Eyassu, Isaac Mogos, kei Negede Teklemariam. Sa voleka ni 20 na yabaki nodratou vesu ni ratou sega ni via curu ena mataivalu ena vuku ni nodratou vakabauta. Erau mate e valeniveivesu e rua na iVakadinadina yabaki 60 vakacaca, o Misghina Gebretinsae kei Yohannes Haile. Me tekivu mai na gauna e tugalala kina o Eritrea ena 1993, e sega ni cegu nodra vesu, vakararawataki, se tusaqati na iVakadinadina i Jiova.
SAUCA KOREA
Era tiko e valeniveivesu ena gauna qo e 599 na cauravou iVakadinadina nira sega ni via curu ena mataivalu ena vuku ni nodra vakabauta. Mai na gauna e tekivu kina na ivalu e Korea me yacova mai nikua, e se veilewaitaki ira tiko ga na cauravou iVakadinadina na matanitu nira sega ni via curu ena mataivalu. E sega tale ga ni tuvanaka e dua na cakacaka me isosomi ni veiqaravi ena mataivalu. Era vesu ena gauna kece qori e 17,549 na iVakadinadina, na isoqoni kece ni yabaki era tu kina e valeniveivesu e 34,100. E beca o Sauca Korea na veidinadinati e sainitaka kei ira na veimatanitu tale eso, e sega tale ga ni via doka na nodra dodonu na sega ni via curu ena mataivalu ena vuku ni nodra vakabauta. Raica na ikuri ni ivakamacala ena ulutaga Vakalewai o Sauca Korea e Vuravura Raraba.
NAGORNO-KARABAKH
E vesu e dua na iVakadinadina yabaki 20 ni sega ni via curu ena mataivalu ena vuku ni nona vakabauta, qai sega ni vakarautaki e Nagorno-Karabakh eso tale na cakacaka ni veiqaravi raraba me vakaitavi kina. A totogitaki ena ika30 ni Tiseba, 2011 me 30 na vula e valeniveivesu, qai sega ni vakadonui na nona kerekere ena ika29 ni Janueri, 2013, me sereki koso. A kerea me sere ni dau tautauvimate, ia era sega ni vakadonuya na ivakalesilesi ni valeniveivesu.
SIGAPOA
E vakaukauataka na matanitu o Sigapoa na veiqaravi ena mataivalu, e sega ni doka na nodra dodonu na sega ni via curu ena mataivalu ena vuku ni nodra vakabauta. Era vesu me 39 na vula ena dua na bareki ni mataivalu e 18 na cauravou era sa soqoni tiko kei ira na iVakadinadina i Jiova, nira dei ena veidusimaki ni nodra lewaeloma e vakavulici ena iVolatabu. A sereki ena Okosita 2013 e dua tale na iVakadinadina a vesu me dua na yabaki ni sega ni via curu ena mataivalu.
TURKMENISTAN
Eratou vesu tiko ena gauna qo e Turkmenistan e walu na iVakadinadina eratou sega ni via curu ena mataivalu, kei na dua tale e beitaki vakailasu. Eratou totogitaki me 12 ina 24 na vula e valeniveivesu, ra qai dau veimoku vakalialia na ovisa ni valeniveivesu kei na sotia. Nira sere na tagane qori, era na rawa ni veilewaitaki tale ena dua tiko ga na cala ra qai biu ena dua na valeniveivesu e kaukaua sara na kena lawa.
^ para. 2 Raica na ka e vakarautaka na Matabose kei Vuravura ena Universal Declaration of Human Rights, Tikina e 18, kei na European Convention on Human Rights, Tikina e 9.


text:
TARO 7
Na Cava e Parofisaitaka na iVolatabu l Me Baleta na Gauna Qo?
“Era na veivaluvaluti na veivanua kei na veimatanitu . . . Na ka kece qo era itekitekivu ga ni veika rarawa.”
“Era na basika mai e levu na parofita lasu ra qai vakacalai ira e levu, ni tubu na ivalavala tawadodonu, ena batabata na nodra loloma e levu.”
“Dou na rogoca na ivalu kei na itukutuku ni ivalu. Dou kua ni domobula, nira na yaco mada na ka kece qo, ia e se bera ga na icavacava.”
“Ni dou rogoca na ivalu kei na itukutuku ni ivalu, dou kua ni kidroa, era na yaco mada na ka kece qo, ia e se bera ga na icavacava.”
“Ni na duatani sara na iotioti ni veisiga, ena vakilai kina e levu na ka dredre. Nira na dau lomani ira ga na tamata, era na lomana na ilavo, era na dau tukutukuni ira, era na qaciqacia, era na dau veibeci, era na talaidredre vei ira nodra itubutubu, era na sega ni dau vakavinavinaka, era na sega ni yalodina, sa na yali vei ira na veilomani vakaveiwekani, era na sega ni via okati ena dua na veiyalayalati, era na dau vakauvosa, era na sega ni lewa vinaka na yalodra, era na voravora, era na sega ni vinakata na ka e dodonu, era na dau veiliumuritaki, era na domoqa, era na dokadoka, era na lomana ga na marau era sega ni lomana na Kalou, e vakarairai ga na nodra qarava na Kalou, e sega na kena dina.”